Mamonova

Mamonova (, līdz 1947. gadam - Heiligenbeile ()) ir pilsēta Kaļiņingradas apgabala rietumos, netālu no Vislas lagūnas. Pie pilsētas atrodas robežkontroles punkts ar Poliju. Pilsētā 2008. gadā atklāja pieminekli šprotēm.

Mamonova ir municipālā veidojuma "Mamonovas pilsētas rajons" (Мамоновский городской округ) centrs. Bez pilsētas tajā ietilpst arī 4 ciemati.


Eleanora Rūzvelta

Anna Eleanora Rūzvelta (; dzimusi , mirusi ) bija amerikāņu politiķe, laikā no 1933. līdz 1945. gadam — ASV pirmā lēdija.

Viņa atbalstīja sava vīra, attāla brālēna Franklina Rūzvelta Jauno kursu un kļuva par civiltiesību aizstāvi. E. Rūzvelta strādāja, lai uzlabotu strādājošo sieviešu stāvokli, taču viņa iebilda pret grozījumiem Konstitūcijā par vienlīdzīgajām tiesībām, jo uzskatīja, ka tas varētu slikti ietekmēt sievietes. 1940. gados viņa bija viena no organizācijas Freedom House dibinātājām, tāpat viņa atbalstīja Apvienoto Nāciju Organizācijas izveidi. E. Rūzvelta bija ASV delegāts ANO laikā no 1945. līdz 1952. gadam.


Rūzvelta

Edīte Rūzvelta (Edith Roosevelt; 1861—1948) — ASV pirmā lēdija, Teodora Rūzvelta sieva; Eleanora Rūzvelta (Eleanor Roosevelt; 1884—1962) — amerikāņu politiķe, ASV pirmā lēdija, Franklina Rūzvelta sieva.


Čehijas basketbola izlase

Čehijas basketbola izlase ir komanda, kas pārstāv Čehiju tādās starptautiskās basketbola sacensībās kā Olimpiskās spēles, Pasaules čempionāts un Eiropas čempionāts.

Izlases lielākais panākums ir 7. vieta 2015. gada Eiropas čempionātā.

Pašlaik (2023. gada septembris) Čehijas izlase FIBA Pasaules izlašu rangā ieņem 19. vietu.


Zviedrijas basketbola izlase

Zviedrijas basketbola izlase ir komanda, kas pārstāv Zviedriju tādās starptautiskās basketbola sacensībās kā olimpiskās spēles, Pasaules čempionāts un Eiropas čempionāts.

Izlases lielākais panākums ir 10. vieta .

Pašlaik (2023. gada februāris) Zviedrijas izlase FIBA Pasaules izlašu rangā ieņem 50. vietu.


Dirižablis

Dirižablis ( — 'vadāms') ir par gaisu vieglāks lidaparāts — aerostats ar dzinēju un vadības ierīcēm (spārnojumu). Lai dirižablis būtu vieglāk vadāms, tā korpuss ir garens, plūdlīnijas formas. Dirižabļiem parasti ir propelleru piedziņa. Dirižabļa korpuss piepildīts ar gāzi (parasti ūdeņradi vai hēliju, retāk metānu; ir arī dirižabļi, kuros cēlējspēku rada sakarsēts gaiss). Teorētiski iespējami arī vakuuma dirižabļi. Dirižabļa korpusam pievienota gondola pasažieru vai kravas pārvadāšanai. Dirižabļa spēka iekārta ir elektrodzinējs vai iekšdedzes dzinējs.

Pēc korpusa veida dirižabļus iedala mīkstajos dirižabļos (to korpuss pēc būtības ir īpašas formas gaisa balons), puscietajos un cietajos. Cietā korpusa cigārveida dirižabļus parasti saista ar dirižabļu konstruktora Ferdinanda fon Cepelīna vārdu un bieži dēvē par cepelīniem (dažreiz kļūdaini par cepelīnu sauc jebkuru dirižabli).


Elita Dreimane

Elita Dreimane ir latviešu juriste un bijusī Latvijas Valsts kancelejas direktore. Kopš ir Latvijas Gāzes valdes locekle.


Veismane

Anna Veismane (1976) — latviešu komponiste; Gunta Veismane (1951) — latviešu ekonomiste, pasniedzēja un ierēdne.


Džons Edvardss

Džonijs Rīds "Džons" Edvardss (; dzimis ) ir amerikāņu politiķis un advokāts, pārstāv Demokrātisko partiju.

1998. gada Senāta vēlēšanās Ziemeļkarolīnā uzvarēja tobrīdējo štata pārstāvi Senātā — republikāni Loču Feirklohtu. Pirms pirmā termiņa beigām 2005. gadā viņš bija Džona Kerija izraudzītais kandidāts viceprezidenta amatam 2004. gada ASV prezidenta vēlēšanās. Taču tajās tika zaudēts tobrīdējam valsts prezidentam Džordžam Bušam. Pēc tam Dž. Edvardss sāka strādāt paša dibinātajā One America Committee. Tāpat kandidēja uz ASV prezidenta amatu 2008. gada vēlēšanās, taču 2008. gada janvārī izstājās.


Ārons Bers

Ārons Bers jaunākais (; dzimis , miris ) bija amerikāņu politiķis, 3. ASV viceprezidents.

ASV Neatkarības kara laikā bija Kontinentālās armijas virsnieks. Pēc tam kļuva par veiksmīgu advokātu un politiķi. A. Bers divas reizes tika ievēlēts Ņujorkas štata asamblejā (štata likumdevēju apakšpalāta; 1784—1785, 1798—1799), kā arī bija štata ģenerālprokurors (1789—1791), tika ievēlēts valsts Senātā (1791—1797). Ā. Bers bija Tomasa Džefersona izraudzītais kandidāts 1800. gada ASV prezidenta vēlēšanās viceprezidenta amatam. T. Džefersons vēlēšanās uzvarēja. 1804. gadā, savu viceprezidentūras termiņa pēdējā gadā, viņš izaicināja uz divkauju savu politisko sāncensi Aleksandru Hamiltonu. Divkaujā A. Hamiltons tika nāvējoši ievainots un nākamajā dienā mira.


Zakā

Zakā (, ) ir ceturtais no islāma pieciem pīlāriem. Tā ir labdarības nodeva, kad tiek veikts īpašs ikgadējs neaiztikto uzkrājumu 2,5% daļas ziedojums labdarības mērķiem. Tas palīdz pārkāpt iekšējo skopumu un atsvešinātību no citu problēmām.


Čārlzs Doss

Čārlzs Geitss Doss (; dzimis , miris ) bija amerikāņu baņķieris un politiķis, 30. ASV viceprezidents.

Dienējis Pirmajā pasaules karā. No 1898. līdz 1901. gadam bijis valūtas valsts kontrolieris, 1921. gadā kļuva par pirmo ASV budžeta biroja direktoru, amatā bija līdz 1922. gada jūnijam. Č. Doss bija Kelvina Kūlidža izraudzītais kandidāts 1924. gada ASV prezidenta vēlēšanās viceprezidenta amatam. Pēc viceprezidentūras beigām viņš kļuva par ASV vēstnieku Apvienotajā Karalistē (1929—1931). Par Dosa plāna izstrādāšanu viņš kopā ar Ostinu Čemberlenu saņēmis 1925. gada Nobela miera prēmiju.


Tūka Rasks

Tūka Rasks (; dzimis 1987. gada 10. martā) ir somu hokejists, vārtsargs, Somijas hokeja izlases dalībnieks. Pašlaik (2020) Rasks pārstāv Nacionālās hokeja līgas klubu Bostonas "Bruins".


Krasnojarskas "Sokol"

Krasnojarskas "Sokol" ir hokeja komanda, kas dibināta 1977. gadā un bāzēta Krasnojarskā, Krievijā. Kopš 2011. gada "Sokol" spēlē Krievijas Augstākajā līgā.

"Sokol" ir Nacionālās hokeja līgas spēlētāja Aleksandra Sjomina dzimtais klubs. Tā rindām viņš bez maksas pievienojās 2012.—2013. gada NHL lokauta laikā.

Pašlaik (2016) komandas rindās spēlē latviešu uzbrucējs Juris Upītis.


Ilemiste (stacija)

Ilemiste () ir dzelzceļa mezgla stacija Igaunijā, Tallinā un tajā saslēdzas trīs dzelzceļa iecirkņi: Tallina—Ilemiste, Ilemiste—Tapa un Ilemiste—c. p. 4. km. Ilemistes stacija atrodas 8 km attālumā no Tallinas Baltijas stacijas, 17,5 km attālumā no Mūgas, 48,8 km attālumā no Aegvīdu un 69,6 km attālumā no Tapas. Ilemistes stacija apkalpo starppilsētu un piepilsētas pasažieru vilcienu satiksmi, kā arī veic dzelzceļa kravu operācijas.

Ilemistē pietur Tapas (Tartu, Valgas, Rakveres, Narvas) un Tallinas virzienā kursējošie starppilsētu pasažieru dīzeļvilcieni, kā arī piepilsētas elektrovilcienu maršruta Tallina—Aegvīdu—Tallina elektrovilcieni.


Almere

Almere () ir pilsēta Nīderlandē. Tā ir Flevolandes provinces lielākā pilsēta pēc iedzīvotāju skaita, bet nav provinces administratīvais centrs. 2011. gada maijā Almerē dzīvoja aptuveni 191 tūkstotis iedzīvotāji. Pēc šī rādītāja tā ir septītā lielākā pilsēta Nīderlandē.

Almere ir jaunākā Nīderlandes pilsēta. Pirmās ēkas tika uzceltas 1976. gadā. 1984. gadā tai tika piešķirts pašvaldības statuss.


Artūrs Dannebergs

Artūrs Dannebergs (1891—1941) bija Latvijas Bruņoto spēku virsnieks, Latvijas brīvības cīņu dalībnieks. Latvijas armijas ģenerālis (1931), nogalināts Komunarkas masu kapos Maskavas tuvumā.


Jasmīni

Jasmīni (Jasminum) ir olīvu dzimtas ģints, kura apvieno aptuveni 200 krūmu un vīteņaugu sugas. To dabiskais izplatības areāls ir Vecās pasaules tropu un siltās zemes. Tie tiek plaši kultivēti kā krāšņumaugi. No to ziediem gatavo arī tējas. No dažām sugām iegūst eļļu, smaržas un vīraku. Ziedi galvenokārt ir balti vai dzelteni.

Latvijā par jasmīniem mēdz kļūdaini saukt filadelfus jeb neīstos jasmīnus.


Viktors Hedmans

Viktors Hedmans (; dzimis 1990. gada 18. decembrī) ir zviedru hokejists, aizsargs. Pašlaik (2022) pārstāv Nacionālās hokeja līgas klubu Tampabejas "Lightning".


Artūrs Dālbergs

Artūrs Dālbergs (1896—1941) bija Latvijas brīvības cīņu dalībnieks, Latvijas Bruņoto spēku ģenerālis (1940), nogalināts Komunarkas masu kapos Maskavas tuvumā.


Žanis Bahs

Žanis Bahs, arī Žanis Bachs (1885-1941) bija Latvijas brīvības cīņu dalībnieks, Latvijas Bruņoto spēku ģenerālis (1936), nogalināts Komunarkas masu kapos Maskavas tuvumā.


Kitsekila (stacija)

Kitsekila () ir dzelzceļa pieturas punkts Igaunijā, Tallinā, dzelzceļa iecirknī Tallina—Ilemiste. Kitsekilas pieturas punkts atrodas 2,9 km attālumā no Tallinas Baltijas stacijas, 53,9 km attālumā no Aegvīdu un tajā pietur piepilsētas pasažieru elektrovilcienu maršruta Tallina—Aegvīdu—Tallina vilcieni. Starppilsētu pasažieru dīzeļvilcieni Kitsekilā apstāšanos neveic..

Kitsekilas pieturas punkts atklāts 2008. gada 10. novembrī, ar mērķi nodrošināt ērtu pārsēšanos no piepilsētas elektrovilcieniem uz Tallinas sabiedriskā transporta tramvaju un autobusu maršrutiem. Pieturas punktā izbūvētas divas malas platformas. Platformu augstums - 550 mm, garums - 30 m. Pasažieru iekāpšana un izkāpšana tiek veikta no vilciena sastāva pirmā vagona.


Ēriks Bēze

Ēriks Bēze (dzimis Rīgā, miris Brandenburgā) bija Latvijas futbola izlases pussargs.

Izmācījies par zobu tehniķi. Pēc izceļošanas no Latvijas, 1939. gadā, profesionālo futbolu vairs nespēlēja. 1941. gada jūnijā iesaukts vācu armijā, kur nonācis gūstā. No gūsta Padomju Savienībā atlaists 1948. gadā. Kopš tā laika dzīvojis un strādājis savā arodā Potsdamā, toreizējā Vācijas Demokrātiskajā Republikā.


Gerhards Barkhorns

Gerhards Barkhorns (, dzimis , miris ) bija Vācijas- Luftwaffe, bet pēc Otrā pasaules kara - bundesvēra, aviācijas- Luftwaffe ass. G. Barkhorns Otrā pasaules kara gaisa kaujās ir notriecis 301 ienaidnieka lidmašīnu (visas cīņās pret PSRS), kas ir otrs lielākais uzvaru skaits pēc Eriha Hartmaņa. 9 reizes notriekts, 3 reizes ievainots. Pēc kara līdz 1976. gadam dienēja Rietumvācijas gaisa spēkos. Gājis bojā autoavārijā.


Pioņerska

Pioņerska - pilsēta Krievijā, Kaļiņingradas apgabalā Pioņerska - Krievijas polārstacija Antarktīdā (1956-1959)


Pioņerska (pilsēta)

Pioņerska (, līdz 1946. gadam — Neikūrene ()) ir kūrortpilsēta Kaļiņingradas apgabalā, uz ziemeļrietumiem no Kaļiņingradas pie Baltijas jūras.

Pioņerska ir municipālā veidojuma "Pioņerskas pilsētas rajons" (Пионерский городской округ) centrs un vienīgā apdzīvotā vieta.


Jānis Indāns

Jānis Teodors Indāns (1895—1941) bija Latvijas brīvības cīņu dalībnieks, Latvijas Aviācijas pulka komandieris, ģenerālis (1940), nogalināts Komunarkas masu kapos Maskavas tuvumā.


Igaunijas pasažieru dzelzceļa pārvadājumi (austrumu virziens)

Igaunijas pasažieru dzelzceļa pārvadājumus austrumu virzienā no valsts galvaspilsētas Tallinas nodrošina VAS Edelaraudtee, kā arī VAS Elektriraudtee piepilsētas elektrovilcienu maršrutā Tallina—Aegvīdu—Tallina. Dīzeļvilcienu maršruti savieno Tallinu ar Narvu, Tartu, Valgu kā arī nodrošina pasažieru dzelzceļa pārvadājumus Harju, Rietumviru, Austrumviru, Jegevas, Tartu, Valgas un Pelvas apriņķos.


Rūdolfs Klinsons

Rūdolfs Klinsons (1889-1941) bija Latviešu strēlnieku virsnieks, Latvijas brīvības cīņu dalībnieks, Latgales divīzijas komandiera palīgs (1936-1940), ģenerālis (1936). Armijas sporta kluba valdes priekšsēdētājs, Latvijas Fiziskās kultūras un sporta komitejas priekšsēdētāja biedrs, Latvijas Šaušanas savienības priekšsēdētājs, žurnāla "Fiziskā Kultūra un Sports" redaktors (1937-1940). Nogalināts Komunarkas masu kapos Maskavas tuvumā.


Sovetska (Kaļiņingradas apgabals)

Sovetska (), līdz 1946. gadam Tilzīte (, ), ir pēc iedzīvotāju skaita otrā lielākā pilsēta Kaļiņingradas apgabalā (aiz Karaļaučiem). Atrodas apgabala ziemeļos pie Tilžas upes ietekas Nemunā. Pa Nemunas upi iet Krievijas — Lietuvas robeža. Upes pretējā krastā atrodas Lietuvas pilsēta Panemune. Abas pilsētas savieno t.s. Karalienes Luīzes tilts, kas ir Sovetskas simbols.

Sovetska ir municipālā veidojuma "Sovetskas pilsētas rajons" (Советский городской округ) centrs un vienīgā apdzīvotā vieta. Pilsētā atrodas Sovetskas papīrfabrika.


Roberts Kļaviņš

Roberts Kļaviņš (1885—1941) bija latviešu strēlnieku virsnieks, Latvijas brīvības cīņu dalībnieks, Vidzemes divīzijas komandieris (1931—1934), ģenerālis (1931). Sākoties padomju okupācijai — Tautas Saeimas deputāts, Latvijas Tautas armijas komandieris. Nogalināts Komunarkas masu kapos Maskavas tuvumā.


Aleksandrs Baginskis

Aleksandrs Baginskis (dzimis , miris ) bija latviešu strēlnieku virsnieks, vēlāk Atsevišķās (Studentu) rotas leitnants, Lāčplēša Kara ordeņa kavalieris.


Autoceļš P1

P1 autoceļš Rīga—Carnikava—Ādaži ir Latvijas reģionālais autoceļš, kas savieno Rīgas centru un ziemeļu daļu Daugavas labajā krastā ar autoceļu A1 pie Ādažiem. Autoceļa kopējais garums ir 32,3 km un tas visā garumā klāts ar asfaltbetona segumu. Šķērso Rīgas pilsētu un Ropažu un Ādažu novadus.


Dīzeļvilcienu maršruts Tallina—Narva

Tallina—Narva () ir starppilsētu pasažieru dīzeļvilcienu maršruts Igaunijā, kas apkalpo Harju apriņki, Rietumviru apriņķi un Austrumviru apriņķi. Maršruta kopgarums — 209,6 km.


Dīzeļvilcienu maršruts Tallina—Rakvere

Tallina—Rakvere () ir starppilsētu pasažieru dīzeļvilcienu maršruts Igaunijā, kas apkalpo Harju apriņki un Rietumviru apriņķi. Maršruta kopgarums — 103,9 km.


Dīzeļvilcienu maršruts Tallina—Tartu—Valga

Tallina—Tartu—Valga () ir starppilsētu pasažieru dīzeļvilcienu maršruts Igaunijā, kas apkalpo Harju apriņki, Rietumviru apriņķi, Jegevas apriņķi, Tartu apriņķi un Valgas apriņķi. Maršruta kopgarums — 273 km. Valgas stacijā iespējama pārsēšanās uz VAS Pasažieru vilciens starppilsētu pasažieru dīzeļvilcienu Rīga—Valga.


Periodiskās tabulas grupa

Periodiskās tabulas grupa ir vertikāla kolonna ķīmisko elementu periodiskajā tabulā. Standarta periodiskajā tabulā ir 18 grupas. Vienas noteiktas grupas elementiem ir līdzīgas fizikālās un ķīmiskās īpašības. Lai apzīmētu noteiktās grupas tiek izmantoti dažādi apzīmējumi. Tradicionāli tiek izmantoti romiešu skaitļi, bet IUPAC iesaka izmantot arābu skaitļus.


Slashdot

Slashdot (dažkārt saīsināts kā /.) ir tehnoloģiju jaunumu tīmekļa vietne, kura pieder ASV kompānijai Dice Holdings, Inc..

Lapa, kura sevi dēvē par News for Nerds. Stuff that Matters, satur lietotāju iesniegtus un novērtētus aktuālus ziņu rakstus par zinātni un tehnoloģiju tēmām. Katram rakstam ir komentāru sadaļa.

Slashdot 1997. gadā kā blogu Chips & Dips dibināja Houpas koledžas datorzinātņu studenti Robs Malda, zināms kā Commander Taco, un Džefs Beitss, zināms kā Hemos.

Nosaukumu Slashdot Malda apraksta kā "sava veida URL parodiju", izvēlētu tā, lai samulsinātu tos, kuri vēlētos angliski to izrunāt ("h-t-t-p-colon-slash-slash-slashdot-dot-org").


Turn Up The Radio

"Turn Up The Radio" ir ASV mūziķes Madonnas trešais singls no 2012. gadā izdotā divpadsmitā studijas albuma MDNA. Singls oficiāli tika izdots 2012. gada 5. augustā. Deju mūzikas dziesmas autori un producenti ir Madonna un Martins Solveigs.


Telia Finland

Telia Finland Oyj ir Somijas telesakaru uzņēmums, kas pieder Zviedrijā reģistrētajam uzņēmumam Telia Company. Līdz apvienošanās ar Telia 2003. gadā, tas bija zināms kā Sonera. Galvenais birojs atrodas Helsinkos.

Uzņēmums darbojas fiksēto un mobilo sakaru jomā, kā arī ir interneta pakalpojumu sniedzējs.


Ingolštate

Ingolštate (, ) ir pilsēta Vācijas dienvidos, Bavārijā, Augšbavārijas administratīvajā reģionā. Pilsēta atrodas Donavas krastos. 2011. gadā Ingolštatē dzīvoja aptuveni 127 tūkstoši iedzīvotāju. Pēc iedzīvotāju skaita tā ir otra lielākā pilsēta Augšbavārijā aiz Minhenes. Bavārijā tā ir sestā lielākā pilsēta. Ingolštate ir jaunākā Vācijas lielpilsēta. Lielpilsētas statusu Ingolštate ieguva 1989. gadā.

Ingolštatē atrodas automašīnu kompānijas Audi galvenā mītne.

Pilsētā bāzēts futbola klubs Ingolstadt 04.


Kalnu grēda

Kalnu grēda ir kalnu virkne, kuru ierobežo zemienes vai no citām kalnu grēdām atdala ielejas, upes un kalnu pārejas. Vairākas kalnu grēdas kopā veido kalnu sistēmu. Kalnu grēdas veidojas vairākos orogrāfiskajos procesos, galvenokārt tektonisko plātņu sadursmes vietās. Kalnu grēdu forma, garums un augstums ir atkarīgs no to vecuma un ģeoloģisko procesu attīstības.

Himalaji ir augstākā kalnu sistēma pasaulē, savukārt Andi ir garākā kalnu sistēma. Eiropā lielākā kalnu sistēma ir Alpi.


Igaunijas pasažieru dzelzceļa pārvadājumi (dienvidu virziens)

Igaunijas pasažieru dzelzceļa pārvadājumus dienvidu virzienā no valsts galvaspilsētas Tallinas nodrošina VAS Edelaraudtee. Dīzeļvilcienu maršruti savieno Tallinu ar Vīlandi, kā arī nodrošina pasažieru dzelzceļa pārvadājumus Harju, Raplas, Jerves un Viljandi apriņķos.

Dzelzceļa maršrutu apkalpošanai tiek izmantots VAS Edelaraudtee piederošais dzelzceļa tīkls. Tā kopgarums ir 271,5 km. Tīklu veido pamatiecirknis Tallina—Lelle, ar atzarojumu Lelle—Tiri—Vīlande un savienojošo iecirkni Līva—Ilemiste.

Kopš 2018. gada 8. decembra pasažieru vilcieni posmā Lelle—Pērnava vairs nekursē.


Kosmos-2472

Kosmos-2472 (Космос-2472) ir Krievijas militārais pavadonis. Orbītā palaists 2011. gada jūnijā.

Par kosmiskā aparāta parametriem un uzdevumiem ir maz oficiālas informācijas. Neatkarīgi eksperti secinājuši, ka Kosmos-2472 ir Kobalt-M sērijas izlūkošanas pavadonis ar optisko kameru. Tas apgādāts ar kapsulām, kurās uz zemi var nogādāt uzņemto attēlu filmas.

24. oktobrī tā nolaižamais aparāts ar kamerām un uzņemtajām filmām nolaidās uz zemes.


Kosmos-2462

Kosmos-2462 (Космос-2462) bija Krievijas militārais pavadonis. Orbītā palaists 2010. gada aprīlī.

Par kosmiskā aparāta parametriem un uzdevumiem ir maz oficiālas informācijas. Neatkarīgi eksperti secinājuši, ka Kosmos-2462 ir Kobalt-M sērijas izlūkošanas pavadonis ar optisko kameru. Tas apgādāts ar kapsulām, kurās uz zemi var nogādāt uzņemto attēlu filmas.


Svetlija

Svetlija (, līdz 1947. gadam - Cimmerbūde ()) ir pilsēta Kaļiņingradas apgabalā. Atrodas Vislas lagūnas ziemeļu krastā uz rietumiem no Karaļaučiem. Pilsētā atrodas kompānijas Lukoil naftas terminālis. Zivju pārstrāde.

Svetlija ir municipālā veidojuma "Svetlijas pilsētas rajons" (Светловский городской округ) centrs. Municipālajā veidojumā ietilpst Svetlijas pilsēta un vēl 10 ciemati (посёлок).


Kēte Kolvica

Kēte Kolvica (; dzimusi Šmite () , mirusi ) bija 20. gadsimta pirmās puses vācu ekspresionisma gleznotāja, grafiķe un tēlniece. Kētes Kolvicas darbu tēmas bieži saistās ar nāvi un izmisumu.

Dzimusi Kēnigsbergā radikālu sociāldemokrātu ģimenē. Sākusi zīmēšanas studijas 12 gadu vecumā. Mācījusies mākslas skolā sievietēm Berlīnē. 1891. gadā apprecējās ar ārstu Kārli Kolvicu, un apmetās Berlīnē. 1898. gadā plašu atpazīstamību ieguva Kolvicas grafikas darbu cikls, ietekmējoties no Gerharta Hauptmaņa lugas "Audēji". 1904. gadā dzīvoja Parīzē, 1907. gadā - Florencē. 1920. gada Kolvica tika ievēlēta Prūsijas Mākslas akadēmijā, amatu nācās pamest pēc nacistu nākšanas pie varas. Pirms nacistu uzvaras 1932. gada vēlēšanās kopā ar kreisi noskaņotajiem intelektuāļiem parakstīja aicinājumu vienotai darbībai pret nacistiem (Dringender Appell). Nacistu valdīšanas laikā Kolvica palika Vācijā. 1943. gadā evakuējās no Berlīnes (Kolvicas mājās palikušie darbi vēlāk gāja zudumā). Mirusi 1945. gadā Moricburgā, Saksijā, kur uzturējās pēc Saksijas prinča Ernsta Heinriha ielūguma.


Hyundai Wia

Hyundai Wia grupa ir Hyundai Motor Group biedrs, kuru dēvē par otro lielāko automobiļu detaļu ražotāju Dienvidkorejā.


Bagrationovskas rajons

Bagrationovskas rajons () ir Krievijas Federācijas Kaļiņingradas apgabala administratīvais rajons. Rajons robežojas ar Kaļiņingradas apgabala Laduškinas un Mamonovas pilsētām, Gurjevskas, Gvardejskas un Pravdinskas rajoniem, kā arī Baltijas jūru un Poliju.


Autoceļš P6

P6 autoceļš Saulkrasti—Sēja—Ragana ir reģionālais Latvijas autoceļš, kas savieno Saulkrastu pilsētu ar Krimuldas pagasta centru Raganu pie autoceļa A3. Autoceļa kopējais garums ir 22,9 km un tas visā garumā klāts ar asfaltbetona segumu. Šķērso Saulkrastu un Siguldas novadus.


Autoceļš P7

P7 autoceļš Ragana—Turaida ir reģionālais Latvijas autoceļš, kas savieno Krimuldas pagasta centru Raganu pie autoceļa A3 ar autoceļu P8 pie Turaidas pils. Autoceļa kopējais garums ir 9,8 km un tas visā garumā klāts ar asfaltbetona segumu. Šķērso Siguldas novadu.


Bagrationovska

Bagrationovska (, līdz 1946. gadam — Preisišeilava jeb Prūšu Eilava ()) ir pilsēta un rajona centrs Kaļiņingradas apgabalā. Atrodas uz dienvidiem no Karaļaučiem pie Polijas robežas. Līdz Otrā pasaules kara beigām bija Austrumprūsijas sastāvā.


Telia Company

Telia Company AB (līdz 2016. gadam TeliaSonera) ir Zviedrijā reģistrēts telesakaru uzņēmums. Tas tika izveidots 2003. gadā, Zviedrijas Telia apvienojoties ar Somijas Sonera. uzņēmums galvenais birojs atrodas Solnā, Stokholmas lēnē.

Uzņēmums darbojas mobilo un fiksēto sakaru jomā, kā arī ir interneta un televīzijas pakalpojumu sniedzējs, ierīču tirgotājs, darbojas mediju reklāmas jomā. Telia darbojas Zviedrijā, Somijā, Norvēģijā, Dānijā, Lietuvā, Igaunijā, Latvijā.


Žubīte

Parastā žubīte jeb vienkārši žubīte (Fringilla coelebs) ir neliels žubīšu dzimtas (Fringillidae) dziedātājputns, kas sastopama Eirāzijā, Ziemeļāfrikā un Kanāriju salās. Introducēta Jaunzēlandē un Dienvidāfrikā. Izšķir 16 pasugas.


Vini Caldirola

Vini Caldirola bija profesionāla Itālijas šosejas riteņbraukšanas komanda, kura pastāvēja laika periodā no 1998. līdz 2004. gadam. Komandas galvenais sponsors bija Itālijas vīna ražotājkompānija Casa Vini Caldirola, izņemot 2002. gadu, kad par komandas galveno sponsoru kļuva Tacconi Sport. 2005. gadā komandu formāli likvidēja, bet daudzi no tās braucējiem pārgāja uz jaunizveidoto Liquigas-Bianchi UCI ProTour komandu.

Vairākus gadus komandu pārstāvēja Latvijas riteņbraucējs Romāns Vainšteins.


Grejas anatomija

"Grejas anatomija" () ir ASV televīzijas seriāls, kura autore ir Šonda Raimsa. Seriālu kopš ASV pārraida ABC televīzijas kanālā. Pašlaik pārraidītas vairāk nekā 400 sērijas (19 sezonas). "Grejas anatomija" ir par izdomātās slimnīcas darbinieku dzīvi un darbu slimnīcā. Vairākas seriāla sezonas iekļautas dažādu laikrakstu un žurnālu desmit labāko seriālu sarakstos. Tāpat "Grejas anatomija" saņēmusi vairākas balvas, tai skaitā Zelta globusa balvu kā labākais drāmas seriāls.

Latvijā seriāls demonstrēts kanālos LTV1 un TV3 Life (LNT).


Vampīra dienasgrāmatas

"Vampīra dienasgrāmatas" () ir amerikāņu televīzijas seriāls, kas ir balstīts uz Līzas Džeinas Smitas sarakstīto romānu sēriju ar tādu pašu nosaukumu. Seriāls kopš ASV tiek pārraidīts The CW televīzijas kanālā. Pašlaik ir pārraidītas 171 sērijas. (8 sezonas) "Vampīra dienasgrāmatas" ir par mīlas trijstūri starp Elēnu Gilbertu un brāļiem vampīriem Stefanu un Deimonu Salvatorēm.


Operācija "Skyfall"

"Operācija "Skyfall"" () ir 2012. gada Apvienotās Karalistes un ASV kopražojuma filma, kuras režisors ir Sems Mendess. Šī ir 23. filma par Džeimsu Bondu. Trešo reizi filmas sērijas vēsturē Dž. Bondu attēlojis Denjels Kreigs. Filmas pirmizrāde notika Londonā, savukārt Latvijā — . Galvenās lomas tajā atveido Denjels Kreigs, Havjers Bardems, Reifs Fainss, Neomija Herisa, Berenise Marloe, Alberts Finijs un Džūdija Denča.


Autoceļš P9

P9 autoceļš Ragana—Limbaži ir reģionālais Latvijas autoceļš, kas savieno Siguldas novada Krimuldas pagasta centru Raganu pie autoceļa A3 ar Limbažiem. Autoceļa kopējais garums ir 40,5 km un tas visā garumā klāts ar asfaltbetona segumu. Šķērso Siguldas un Limbažu novadus.


Augusto De Luka

Augusto De Luka (; dzimis ) ir itāļu mākslinieks un fotogrāfs. 1970. gadu vidū kļuva par profesionālu fotogrāfu. Ir vairāk nekā desmit grāmatu autors.


Kamžaņas lidosta

Kamžaņas starptautiskā lidosta () ir lidosta, kas atrodas Vjetnamas pilsētā Kamžaņā. Tā apkalpo arī kūrortpilsētu Ņačanu, kas atrodas 30 km attālumā no lidostas. Lidosta galvenokārt tiek izmantota lidojumiem tikai valsts teritorijā. Sezonāli arī starptautiskajiem lidojumiem. Lidostā ir viens skrejceļš, un tā garums ir 3048 metri, bet platums — 46 metri. Regulāri lidojumi tiek veikti uz Hanoju, Hošiminu un Danangu. Sezonāli starptautiskie lidojumi ir uz Dienvidkorejas pilsētu Inčhonu (Seulas piepilsētu), kā arī uz Krievijas pilsētām Ulanudi, Jekaterinburgu, Novosibirsku, Habarovsku un Vladivostoku. Nereti ir reisi arī uz citām Vjetnamas mazāk nozīmīgām lidostām.


Fricis Alberts Lipmanis

Fricis Alberts Lipmanis (, dzimis , miris ) bija vācu/amerikāņu bioķīmiķis. 1953. gada Nobela prēmijas fizioloģijā vai medicīnā laureāts (kopā ar Hansu Ādolfu Krebsu) par koenzīma A atklāšanu 1945. gadā.

Dzimis Kēnigsbergā, ebreju ģimenē. Studējis Kēnigsbergā, Berlīnē un Minhenē. Strādāja Ķeizara Vilhelma institūtā. Kopš 1939. gada — ASV. Strādājis Hārvarda Medicīnas skolā un Rokfellera Universitātē.

1941. gadā pierādīja, ka adenozīntrifosfāts ir galvenais enerģijas pārnesējs šūnā.


Zazu valoda

Zazu valoda, arī zazaki (zazaki), ir irāņu valoda, kurā galvenokārt runā zazu etniskā grupa, kas dzīvo Turcijas austrumu daļā, Eifratas upes augštecē esošajos Tundželi, Bingelas, Erzindžanas un Elazīgas ilos. Nav uzticamu avotu par kopējo zazu valodas pratēju skaitu. Turcijas austrumos zazu valodas pratēju skaits tiek lēsts no 1,5 līdz 2 miljoniem, bet tā kā daudzi zazi ir devušies uz dzīvi arī citviet Turcijā un ārpus valsts robežām, tad kopējais zazu valodas pratēju skaits varētu būt no 2 līdz 3 miljoniem.

Zazu valoda ir makrovaloda, tā sīkāk dalās vairākos heterogēnos dialektos — kirmandžki valodā, dienvidrietumu zazu valodā un dimli (dimili) valodā. Laika gaitā zazaki valodu ir ietekmējušas arī citas valodas. Vislielākā ietekme ir bijusi no kurdu valodas, bet ir arī daudz aizguvumi no arābu valodas, persiešu valodas, armēņu valodas un turku valodas.


Baltijskas rajons

Baltijskas rajons () ir Krievijas Federācijas Kaļiņingradas apgabala administratīvais rajons. Rajons robežojas ar Kaļiņingradas apgabala Zeļenogradskas rajonu, kā arī Baltijas jūru un Poliju.


Vizuālā programmēšana

Datorzinātnē vizuālā programmēšanas valoda (VPV) ir programmēšanas valoda, kas ļauj lietotājiem veidot datorprogrammas, manipulējot ar grafiskajiem elementiem tā vietā, lai izmantotu tekstveida izteiksmes līdzekļus.


Baltijska

Baltijska (, līdz 1946. gadam Pillava ()) ir ostas pilsēta un rajona centrs Kaļiņingradas apgabalā. Atrodas apgabala rietumos uz Baltijas strēles pie Kaļiņingradas lagūnas savienojuma ar Baltijas jūru. Krievijas Baltijas Kara flotes bāze. Kuģu remonta rūpnīca. Prāmju satiksme ar Sanktpēterburgu, Zasnicu, Klaipēdu, Karlshamnu, Gdiņu. Baltijska līdz ar Kaļiņingradu ir divas vienīgās neaizsalstošās Krievijas ostas Baltijas jūras krastā.


Bjarne Rīss

Bjarne Likegords Rīss (; dzimis Herningā), karjeras laikā saukts par Herningas ērgli (), ir bijušais Dānijas profesionālais šosejas riteņbraucējs, kurš uzvarēja 1996. gada Tour de France un šobrīd ir UCI World Tour komandas līdzīpašnieks un menedžeris.

Citi Rīsa karjeras sasniegumi ir uzvara Amstel Gold Race 1997. gadā, vairāki Dānijas čempiontituli un uzvaras posmos Giro d'Italia. 2007. gada 25. maijā viņš atzinās, ka Tour de France uzvarēja, izmantojot aizliegtas vielas un tūres organizatori viņu vairs neuzskata par uzvarētāju. 2008. gada jūlijā tūres rīkotāji apstiprināja viņa uzvaru, bet rezultātos pievienoja zvaigznīti, norādot uz viņa dopinga pārkāpumiem.

Pēc karjeras beigām no 1999. līdz 2015. gadam bijis īpašnieks un vēlāk vadījis velokomandu (ar dažādiem sponsoru nosaukumiem). Savu kā sportista un vadītās komandas pārstāju dopinga pārkāpumu dēļ izpelnījies neviennozīmīgu reputāciju.

2020. gadā kļuvis par komandas līdzīpašnieku un menedžeri.


Autoceļš P12

|} |} P12 autoceļš Limbaži—Salacgrīva ir reģionālais Latvijas autoceļš, kas savieno Limbažus ar autoceļu A1 Salacgrīvā. Autoceļa kopgarums ir un tas lielākajā daļā maršruta, izņemot grants posmu no Korģenes līdz Jaunupei (), klāts ar asfaltbetona segumu. Autoceļš šķērso Limbažu novadu.


Autoceļš P13

|} |} P13 autoceļš Limbaži—Aloja ir reģionālais Latvijas autoceļš, kas savieno Limbažus ar Aloju. Autoceļa kopgarums ir 32,5 km un tas visā maršrutā klāts ar asfaltbetona segumu. Autoceļš šķērso Limbažu novadu.


2006. gada Pasaules čempionāts šosejas riteņbraukšanā

2006. gada Pasaules čempionāts šosejas riteņbraukšanā notika Zalcburgā, Austrijā, no 19. līdz 24. septembrim. Čempionāts sastāvēja no grupas un individuālā brauciena vīriešiem, sievietēm, vīriešiem līdz 23 gadu vecumam. Tas bija 79. Pasaules čempionāts.

Vīriešu grupas braucienā uzvarēja Itālijas pārstāvis olimpiskais čempions Paolo Betīni, bet Šveices pārstāvis Fabians Kančellāra ieguva savu pirmo titulu individuālajā braucienā.

Sieviešu grupas braucienā uzvarēja Marianna Vosa no Nīderlandes, kurai tas bija pirmais gads pieaugušo līmenī.


Citroën Xsara

Citroën Xsara ir maza ģimenes automašīna, ko ražoja franču auto kompānija Citroën no 1997. līdz 2006. gadam. Tā nāca trīs durvju hečbeka un piecu durvju universāļa variantos. Xsara ieguva "Semperit Irish Car of the Year" titulu 1998 gadā.


Autoceļš P14

|} |} P14 autoceļš Umurga—Cēsis—Līvi ir reģionālais Latvijas autoceļš, kas savieno Umurgu Limbažu novadā ar Stalbi pie autoceļa A3 un tālāk ar Cēsīm. Autoceļa kopgarums ir 42,7 km un tas visā maršrutā klāts ar asfaltbetona segumu. Autoceļš šķērso Limbažu un Cēsu novadus.


TILTS Communications

TILTS Communications A/S ir Dānijā reģistrēts telesakaru uzņēmums, kas pieder Telia Company. Tas tika dibināts 1993. gadā.

Uzņēmumam pieder 49 % kapitāla daļu Latvijas sakaru uzņēmumā Tet.


Vélo d'Or

Vélo d'Or (no franču "Zelta velosipēds") ir apbalvojums šosejas riteņbraukšanā, kuru 1992. gadā izveidoja Francijas riteņbraukšanas žurnāls Vélo Magazine. Balva tiek piešķirta braucējam, kurš gada laikā uzrādījis vislabāko sniegumu. Kopš 2022. gada balvu piešķir arī sievietēm.

Lānss Ārmstrongs bija piecreiz ieguvis Vélo d'Or apbalvojumu, bet viņa rezultāti tika anulēti pēc tam, kad USADA atņēma viņam uzvaras Tour de France. Vélo d'Or par šiem gadiem netika nodots otrās vietas ieguvējam. Šobrīd Alverto Kontadoram pieder rekords ar četrām uzvarām.


Dumbrcālis

Dumbrcālis (Rallus aquaticus) ir dumbrvistiņu dzimtas (Rallidae) putns, kas pieder dumbrcāļu ģintij (Rallus). Dumbrcālim izdala 3 pasugas.

Tas ir sastopams bagātīgi aizaugušu ūdenstilpju krastos visā Eiropā, izņemot Skandināvijas ziemeļos, Āzijā, Japānu un Koreju ieskaitot, un Ziemeļāfrikā. Ziemeļu un austrumu areāla populācijas ir migrējošas, bet siltākos reģionos, kur ūdenstilpes neaizsalst, dumbrcālis ir nometnieks.


Somebody That I Used to Know

Somebody That I Used to Know ir austrāliešu-beļģu dziedātāja un dziesmu autora Gotye dziesma, kuras ierakstā ir piedalījusies arī jaunzēlandiete Kimbra. Singls Austrālijā un Jaunzēlandē tika izdots kā trešā albuma Making Mirrors otrais singls. 2011. gada decembrī tas tika izdots Apvienotajā Karalistē, savukārt 2012. gada janvārī — ASV un Īrijā. Dziesmu Gotye ierakstīja savu vecāku mājās Austrālijā. Singls guva lielus komerciālos panākumus, Austrālijas, Apvienotās Karalistes un ASV (Billboard Hot 100), kā arī 23 citu valstu singlu topos dziesma ierindojās 1. vietā. Austrālijā šis ir visu laiku trešais vislabāk pārdotais singls. Singls tika atzīts par gada labāko ierakstu Grammy balvu pasniegšanas ceremonijā 2013. gada februārī.


Mikroklasteris

Mikroklasteris (puduris) ir nelielas uzņēmumu koncentrācijas nelielā ģeogrāfiskā apvidū, ko raksturo sociālajās un ekonomiskajās interesēs vienota sabiedrība ar kopīgu identitāti. Tās ilgtspējība tiek nodrošināta ar ilgtermiņa sadarbības stratēģijām, kas vērstas uz specializēšanos, taču vienlaicīgi arī pārdošanas apjoma palielināšanu. Šāda pieeja īpaši izmantota vietējo tūrisma galamērķu struktūru attīstībā.


We Are Young

We Are Young ir amerikāņu grupas Fun. dziesma, kuras ierakstā ir piedalījusies arī Žanella Monē. Singls tika izdots kā grupas otrā albuma Some Nights pirmais singls. Dziesma saņēma pozitīvu kritiķu vērtējumu, kā arī guva komerciālos panākumus, vairāku valstu singlu topos ierindojoties pirmajā vietā. ASV par pārdotiem vairāk nekā 5,3 miljoniem singla kopiju tas ir ticis sertificēts ar pieckāršu platīna disku. Singls tika atzīts par gada dziesmu 2013. gada Grammy balvu pasniegšanas ceremonijā.


Bruno Tauts

Bruno Jūliuss Floriāns Tauts (; dzimis , miris ) bija vācu arhitekts, arhitektūras teorētiķis un pilsētplānotājs. Pazīstami ir Tauta Veimāras Republikas periodā celtie modernistiskie Berlīnes daudzdzīvokļu kompleksi, kuri iekļauti UNESCO Pasaules mantojuma sarakstā.

Dzimis Kēnigsbergā uzņēmēja ģimenē. No 1904. līdz 1908. gadam strādāja Štutgartē, arhitekta Teodora Fišera birojā. 1910. gadā nodibināja savu biroju Berlīnē. No 1912. līdz 1915. gadam projektēja dārzu pilsētas Berlīnē un Magdeburgā. Starptautisku slavu guva ar 1914. gadā uzcelto Stikla paviljonu Ķelnē. No 1921. līdz 1923. gadam - Magdeburgas galvenais arhitekts. Pēc tam atgriezās Berlīnē, kur projektējis vairākus dzīvojamos kvartālus. Pēc nacistu nākšanas pie varas - emigrācijā, iesākumā Šveicē, pēc tam Japānā. No 1936. gada - Turcijā, kur realizējis vairākus projektus, cita starpā arī Mustafas Kemala Ataturka bēru katafalku. Miris 1938. gadā.


Bada spēles (filma)

"Bada spēles" () ir 2012. gada ASV zinātniskās fantastikas filma, kuras režisors ir Gērijs Ross. Sižets balstīts uz Sūzenas Kolinsas grāmatu ar tādu pašu nosaukumu. Filma ir par sacensībām ar nosaukumu "Bada spēles", kurās piedalās 12—18 gadus veci zēni un meitenes (no katra no 12 reģioniem pa vienam zēnam un meitenei) un uzvar pēdējais izdzīvojušais dalībnieks. Filmā galvenās lomas atveido Dženifere Lorensa, Džošs Hatčersons, Liams Hemsvorts, Vudijs Harelsons, Elizabete Benksa, Lenijs Kravics, Stanlijs Tuči un Donalds Saterlends.


Tailers Hamiltons

Tailers Hamiltons (; dzimis Mārblhedā, Masačūsetsā) ir bijušais profesionālais ASV šosejas riteņbraucējs. Par profesionāli viņš kļuva 1995. gadā ar US Postal Service komandu. Hamiltons bija Lānsa Ārmstronga komandas biedrs 1999., 2000. un 2001. gada Tour de France laikā, kad Ārmstrongs ieguva savus pirmos trīs uzvarētājtitulus.

Hamiltons piedalījās 2000. un 2004. gada vasaras olimpiskajās spēlēs. 2004. gadā viņš ieguva zelta medaļu individuālajā braucienā. Pirmā dopinga prove uzrādīja pozitīvu rezultātu, bet otrā prove bija sasaldēta un pārkāpumu nevarēja pierādīt. Pēc tam, kad viņš uzrādīja pozitīvu testa analīzi 2004. gada Vuelta a España, Hamiltons tika diskvalificēts uz diviem gadiem.

Pēc diskvalifikācijas Hamiltons atgriezās un 2008. gadā kļuva par ASV čempionu grupas braucienā. 2009. gadā Hamiltons vēlreiz uzrādīja pozitīvu dopinga testu un tika diskvalificēts uz astoņiem gadiem, pēc kā viņš nolēma beigt savu karjeru. 2010. gada jūlijā viņu izsauca liecināt tiesā par dopinga lietošanu riteņbraukšanā. 2011. gada maijā Hamiltons atzinās aizliegto vielu lietošanā sacensību laikā un atdeva savu zelta medaļu.

2012. gada 10. augustā Starptautiskā Olimpiskā komiteja oficiāli atņēma Hamiltonam viņa 2004. gada zelta medaļu.


Igaunijas pasažieru dzelzceļa pārvadājumi (rietumu virziens)

Igaunijas pasažieru dzelzceļa pārvadājumus rietumu virzienā no valsts galvaspilsētas Tallinas nodrošina VAS Elektriraudtee. Kopš 1995. gada, kad tika slēgts starppilsētu dīzeļvilcienu maršruts Tallina—Hāpsalu rietumu virzienu apkalpo vienīgi elektrovilcienu maršruti.


Primorska (Kaļiņingradas apgabals)

Primorska (, līdz 1946. gadam — Fišhauzene ()) ir pilsēta Kaļiņingradas apgabalā. Atrodas apgabala rietumos uz ziemeļiem no Baltijskas.

Līdz 1945. gadam Primorskas (Fišhauzenes) vēsture ir Austrumprūsijas (Vācijas) vēstures sastāvdaļa. Fišahauzene ir viena no senākajām vācu apmetnēm Prūsijā. Pēc leģendas pie Fišhauzenes 997. gadā tika nogalināts Svētais Adalberts no Prāgas. No 1243. līdz 1523. gadam Fišhauzene bija Sembas bīskapa rezidence (pēc tam - Kēnigsberga). Fišhauzene gandrīz pilnīgi nopostīta Otrā pasaules kara laikā. Pēc Austrumprūsijas piešķiršanas PSRS, 1946. gadā Fišhauzene tika pārdēvēta par Primorsku.

Fišhauzene (Primorska) ir vācu karavīra Dītriha fon Zaukena (Dietrich von Saucken, 1892-1980) un vācu fiziķa, Nobela prēmijas laureāta Vilhelma Vīna (Wilhelm Wien, 1864-1928) dzimtā pilsēta.


Čerņahovskas rajons

Čerņahovskas rajons () ir Krievijas Federācijas Kaļiņingradas apgabala administratīvais rajons. Rajons robežojas ar Kaļiņingradas apgabala Ņemanas, Gusevas, Ozjorskas, Pravdinskas, Gvardejskas, Poļeskas un Slavskas rajoniem.


Edgars Snovs

Edgars P. Snovs (; dzimis , miris ) bija amerikāņu žurnālists, kurš ir pazīstams ar savām grāmatām un rakstiem par komunismu Ķīnā un tās komunistisko revolūciju. Viņu uzskata par vienu no pirmajiem rietumu žurnālistiem, kurš intervējis komunistu līderi Mao Dzedunu. Viņš ir zināms kā darba "Sarkanā zvaigzne pār Ķīnu" (Red Star Over China, 1937. gads) autors, kurā tiek vēstīts par Ķīnas komunistisko kustību — no tās pirmsākumiem līdz 1930. gadu otrai pusei.


Čerņahovska

Čerņahovska (, līdz 1946. gadam Insterburga (, )) ir pilsēta un rajona centrs Kaļiņingradas apgabalā. Atrodas apgabala centrālajā daļā, vietā, kur, satekot Instručas un Angrapas upēm, izveidojas Pregoļa. Pēc iedzīvotāju skaita trešā lielākā apgabala pilsēta (aiz Kaļiņingradas un Sovetskas). Pie pilsētas atrodas Krievijas kara flotes aviācijas bāze.


Rēzeknes karogs

Rēzeknes karogs ir viens no Rēzeknes oficiālajiem simboliem kopā ar Rēzeknes pilsētas ģerboni. Karogam ir 2 krāsas - zila un balta. Tas sadalīts trīs daļās, proporcionāli 2:1:2, gar malām ir zila krāsa, bet pa vidu balta. Karoga vidū ir novietots Rēzeknes ģerbonis. Bieži karogs tiek izkārts vertikāli, piemēram, pie apgaismes stabiem, ēku sienām un citos gadījumos. Zilā krāsa tajā, iespējams, norāda uz pilsētas piederību Latgalei un Rēzeknes kā "Latgales sirds" simbolismu. Karoga krāsas ir noteiktas Rēzeknes domes saistošajos noteikumos Nr.10 un ir šādas:


Autoceļš P15

|} |} P15 autoceļš Ainaži—Matīši ir reģionālais Latvijas autoceļš, kas savieno autoceļu A1 pie Ainažiem ar autoceļu P16 Matīšos. Autoceļa kopgarums ir 59,8 km un tas visā maršrutā klāts ar asfaltbetona segumu. Autoceļš šķērso Limbažu un Valmieras novadus.


Kristiāns Goldbahs

Kristiāns Goldbahs (, dzimis , miris ) bija vācu matemātiķis. Definējis arī mūsdienās neatrisināto Goldbaha problēmu.


Gurjevskas rajons

Gurjevskas rajons () ir Krievijas Federācijas Kaļiņingradas apgabala administratīvais rajons. Rajons robežojas ar Kaļiņingradas apgabala Zeļenogradskas, Poļeskas un Bagrationovskas rajoniem, Baltijas jūru, kā arī Kaļiņingradas un Laduškinas pilsētam.


Autoceļš P16

|} |} P16 autoceļš Valmiera—Matīši—Mazsalaca ir reģionālais Latvijas autoceļš, kas savieno Valmieru ar Mazsalacu. Autoceļa kopgarums ir 45,3 km un tas visā maršrutā klāts ar asfaltbetona segumu. Autoceļš šķērso Valmieras novadu.


Eiropas autoceļš E77

E77 ir A klases Ziemeļu-Dienvidu Eiropas autoceļš, kas savieno Pleskavu ar Budapeštu. Tā garums ir 1,690 km un tas savieno Baltijas jūras piekrasti ar Centrāleiropu. Tas šķērso 7 valstis – Krieviju, Igauniju, Latviju, Lietuvu, Poliju, Slovākiju un Ungāriju. Latvijā tā posmi ir A2 un A8.


Autoceļš P17

|} |} P17 autoceļš Valmiera—Rūjiena—Igaunijas robeža (Unguriņi) ir reģionālais Latvijas autoceļš, kas savieno autoceļu Valmieru caur Rūjienu ar Igaunijas robežu pie Unguriņiem. Autoceļa kopgarums ir 55,9 km un tas visā garumā klāts ar asfaltbetona segumu. Autoceļš šķērso Valmieras novadu.


1928. gada Pasaules čempionāts šosejas riteņbraukšanā

1928. gada Pasaules čempionāts šosejas riteņbraukšanā notika Budapeštā, Ungārijā. Tas bija otrais Pasaules čempionāts profesionāļiem un tajā notika divas sacensības — atsevišķi grupas braucieni profesionāļiem un amatieriem.


1929. gada Pasaules čempionāts šosejas riteņbraukšanā

1929. gada Pasaules čempionāts šosejas riteņbraukšanā notika Cīrihē, Šveicē. Tas bija trešais Pasaules čempionāts profesionāļiem un tajā notika divas sacensības — atsevišķi grupas braucieni profesionāļiem un amatieriem.


Plakankalne

Plakankalne jeb plato (, no plat — 'plakans') ir teritorija ar relatīvi līdzenu reljefu, kas atrodas augstāk par 500 metriem virs jūras līmeņa. Pārsvarā plakankalnes ir paceltas līdzenumu daļas. Piekrastes reģionos plakankalnes mēdz izdalīt jau sākot ar 200 metriem virs jūras līmeņa. Dažkārt par plakankalnēm dēvē arī kalnu apgabalus (Tibetas plakankalne). Pilskalna virsotnes līdzeno daļu sauc par plakumu.


Autoceļš P18

|} |} P18 autoceļš Valmiera—Smiltene ir reģionālais Latvijas autoceļš, kas savieno autoceļu A3 pie Valmieras ar Smilteni. Autoceļa kopgarums ir 35,8 km un tas visā garumā klāts ar asfaltbetona segumu. Autoceļš šķērso Valmieras un Smiltenes novadus.


Raimonds Rumšs

Raimonds Rumšs (; dzimis Šilutē, Lietuvā) ir bijušais Lietuvas šosejas riteņbraucējs. Viņš ierindojās trešajā vietā 2002. gada Tour de France, bet bija iesaistīts dopinga skandālā.

Dienā, kad Rumšs finišēja trešajā vietā 2002. gada Tour de France, policija pārmeklēja viņa sievas Editas Rumšienes automašīnu. Tajā tika atrasts kortikoīds, eritropoetīns, testosterons, augšanas hormons un anaboliskie steroīdi. Viņa sievai tika piespriests vairāku mēnešu cietumsods, lai arī viņa apgalvoja, ka medikamenti paredzēti viņas vīramātei.

2003. gada maijā Rumšs uzrādīja pozitīvu analīzi aizliegtajam izturības palielinātājam eritropoetīnam (EPO). Viņš tikko bija finišējis 2003. gada Giro d'Italia, kur ierindojās sestajā vietā. Rumšs saņēma viena gada diskvalifikāciju un uz īsu brīdi atgriezās riteņbraukšanā ar Acqua & Sapone komandu Gran Premio Città di Camaiore sacensībās.

2005. gada jūnijā Rumšu arestēja tiesas sēdes laikā Bonnevillas tiesā. 2006. gada janvārī viņš ar sievu saņēma četru mēnešu nosacītus sodus par aizliegtu vielu importu Francijā. Poļu ārstam Kšistofam Ficekam piesprieda 12 mēnešu nosacītu sodu par medikamentu parakstīšanu.


Gurjevska (Kaļiņingradas apgabals)

Gurjevska (, līdz 1946. gadam - Neihauzene ()) ir strauji augoša pilsēta un rajona centrs Kaļiņingradas apgabalā uz ziemeļaustrumiem no Karaļaučiem.

Līdz 1945. gadam Neihauzenes vēsture bija Austrumprūsijas vēstures sastāvdaļa. Pilsēta attīstījās ap 1262. gadā dibināto Neihauzenes pili. Pēc Austrumprūsijas piešķiršanas PSRS, 1946. gadā Neihauzene tika pārdēvēta padomju ģenerālmajora Stepana Gurjeva (Степа́н Саве́льевич Гу́рьев, 1902-1945) vārdā, kurš kritis kaujās par Pillavu.


Neihauzene (nozīmju atdalīšana)

Gurjevskas () nosaukums līdz 1946. gadam, Valtaiķu vāciskais nosaukums, Vanavastselīnas () vāciskais nosaukums.


Avatāra

Avatāra (, avatāra) hinduismā ir dievības iemiesošanās dzīvā būtnē. Nereti tā tiek uztverta kā inkarnācija, lai gan precīzāk tā ir manifestācija. Hinduismā tiek apskatītas desmit tās galvenās dievības Višnu avatāras. Katru reiz zaudējot daļu no savas varenības, rezultātā iegūst jaunas spējas.


Oto Nikolai

Kārlis Oto Ērenfrīds Nikolai (; dzimis , miris ) bija vācu komponists, diriģents un orķestra "Vīnes filharmoniķi" dibinātājs. Pazīstamākais Nikolai darbs ir opera "Jautrās vindzorietes" (Die lustigen Weiber von Windsor) pēc Viljama Šekspīra lugas motīviem ar pirmizrādi Berlīnē 1849. gadā.

Dzimis Kēnigsbergā, mūziķa ģimenē. No 1827. līdz 1830. gadam mācījās Berlīnē pie Kārļa Frīdriha Celtera. Darbojies Romā, Vīnē, Berlīnē. Pāragri miris īsi pēc tam, kad bija iecelts par Berlīnes Karaliskās operas kapelmeistaru un Prūsijas mākslas akadēmijas locekli.


EWS-G1

EWS-G1 (agrākie nosaukumi DOD-1, GOES 13, GOES-N) ir ASV meteoroloģiskais pavadonis, NOAA Geostationary Operational Environmental Satellite pavadoņu sistēmas sastāvdaļa. Tas orbītā tika palaists 2006. gada maijā. Kopš 2019. gada septembra pavadonis ir ASV Gaisa spēku īpašumā. Tas veic laikapstākļu novērojumus virs Indijas okeāna ASV Aizsardzības departamenta vajadzībām.

Kosmisko aparātu izgatavoja ASV uzņēmums Boeing uz platformas BSS-601 bāzes. Tas bija GOES trešās paaudzes pirmais pavadonis.

Sākotnēji GOES-N bija paredzēts palaist ar nesējraķeti Delta III. Pēs trīs neveiksmīgajiem startiem Delta III programma tika atcelta. GOES palaišana tika pārcelta uz Delta IV. Pēc tam, kad Delta IV Heavy starts bija daļēji neveiksmīgs, GOES-N starts tika vēl pārcelts. 2005. gada augustā bija divi palaišanas mēģinājumi. Tad Boeing darbinieku streiks pavadoņa palaišanu novirzīja uz 2006. gada maiju.

GOES-N tika palaists 22:11:00 UTC no Kanaveralas zemesraga Gaisa spēku stacijas starta laukuma SLC-37B ar nesējraķeti Delta IV Medium+(4,2). Pēc ģeostacionārās orbītas sasniegšanas GOES-N tika pārdēvēts par GOES 13. Sākotnēji tas atradās rezervē pozīcijā 105° rietumu garuma.

2008. gada decembrī GOES 13 aizvietoja GOES 12, kad tam radās problēmas ar dzinēju. Kad 2009. gada janvārī GOES 12 problēmas tika atrisinātas, GOES 13 atkal tika deaktivēts. Vēlreiz GOES 13 īslaicīgi tika aktivēts 2009. gada decembrī, kad GOES 12 atkal radās dzinēja problēmas, bet drīz vien tās tika atrisinātas, GOES 13 tā arī nesākot operatīvo darbību.

GOES 13 tika pārvietots uz GOES EAST pozīciju, punktā 75° rietumu garuma, no kurienes tas nosedz ASV austrumu pusi, ietverot arī Atlantijas okeānu un Meksikas līci. GOES 13 sāka aktīvu darbību un nomainīja GOES 12, ko turpmāk izmantoja Dienvidamerikas novērošanai GEOSS programmā.

GOES 13 sāka pārraidīt attēlus ar lielu trokšņu daudzumu. 24. septembrī pavadonis tika pārslēgts rezerves režīmā, lai tiktu skaidrībā ar problēmu. Lai nodrošinātu ASV austrumu daļas novērošanu, dažu stundu laikā rezervē esošais GOES 14 tika aktivizēts, un sākta pārvietošana no tā rezerves pozīcijas 105° rietumu garuma. Bez tam GOES 15, kas atradās rietumu pozīcijā, tika pārkonfigurēts, lai vismaz īslaicīgi varētu novērot austrumu daļu. Speciālisti vēlāk noskaidroja, ka problēma radusies no dzinēja radītām vibrācijām, kuru dēļ smērviela sakrājās un traucēja kameras filtra pagriešanai. Kad izdevās novērst vibrācijas, 18. oktobrī 14:44 UTC GOES 13 atsāka normālu darbību. Pēc tam GOES 14 tika atgriezts atpakaļ rezervē.

no GOES 13 instrumentiem pārstāja pienākt dati. Sākotnēji tika domāts, ka sabojājās orientācijas sistēmas zvaigžņu sensors. Tika aktivizēts rezerves pavadonis GOES 14, lai nodrošinātu ASV austrumu daļas un Atlantijas okeāna novērošanu, bet tas palika savā pozīcijā. Par ticamāko kļūmes cēloni tiek uzskatīts mikrometeorīda vai orbitālās atlūzas trieciens saules bateriju panelī. GOES 13 tika atgriezts normālā darba režīmā 10. jūnijā.

2015. gada 20. novembrī sabojājās GOES 13 atmosfēras zondējošā ierīce. Inženieri noteica, ka filtru rats ir pārtraucis kustību (filtru rats sakombinē infrasarkano staru detektorus ar ienākošajiem datiem), tādēļ dati netikta skenēti. Bija ietekmēti visi 18 infrasarkanie kanāli; redzamās gaismas kanāls (19. josla) turpināja sūtīt izmantojamus datus.

2017. gada decembrī uz GOES EAST pozīciju 75° rietumu garuma tika pārvietots 2016. gadā palaistais GOES 16, kas 18. decembrī bija pilnībā uzsācis darbu. GOES 13 2018. gada 8. janvārī tam tika izslēgta novērošanas aparatūra. 9. janvārī tika sākta GOES 13 pārvietošana uz punktu 60° rietumu garuma, ko sasniedza 31. janvārī. Šeit tam tika ieslēgts uzglabāšanas režīms, un nepieciešamības gadījumā to varēja aktivizēt.

ASV Gaisa spēki 2017. gada janvārī sāka apsvērt iespēju pārņemt GOES rezerves pavadoni (GOES-14) Indijas okeāna novērošanai pēc tam, kad 2020. gadā Meteosat-8 pavadonim būtu izbeigusies degviela. Pēc tam, kad 2018. gadā GOES-13 bija daļēji sabojājies un novietots uzglabāšanas režīmā, ASV Gaisa spēki sāka pārrunas ar NOAAA. 2019. gada 19. jūnijā GOES-13 tika aktivizēts uz pārbaudes laiku. 2. jūlijā to sāka pārvietot uz rietumiem. 19. septembrī NOAA apstiprināja, ka pēc divu gadu ilgām sarunām GOES-13 tika nodots ASV Gaisa spēkiem, lai aizpildītu pārrāvumu laika prognozēšanas prasībās, bet NOAA turpinās apkalpot pavadoni ASV Gaisa spēku vajadzībām atlikušajam mūža posmam. ASV Gaisa spēki 2020. gada janvārī atklāja, ka GOES-13 ir pārdēvēts par DOD-1 (Department of Defense-1, "Aizsardzības departaments-1") un pilnībā sāks darbosies virs Indijas okeāna 2020. gada vidū. 2020. gada februāra vidū DOD-1 sasniedza pozīciju 61,5 grādi austrumu garuma un sākās tā pārbaudes. 1. septembrī ASV Gaisa spēki paziņoja, ka pavadonim ir sākta ekspluatācija, un tas ir pārdēvēts par EWS-G1 (Electro-Optical Infrared Weather System – Geostationary 1).


Gusevas rajons

Gusevas rajons () ir Krievijas Federācijas Kaļiņingradas apgabala administratīvais rajons. Rajons robežojas ar Kaļiņingradas apgabala Ņemanas, Krasnoznamenskas, Ņesterovas, Ozjorskas un Čerņahovskas rajoniem.


Guseva

Guseva (, līdz 1946. gadam - Gumbinene ()) ir pilsēta un rajona centrs Kaļiņingradas apgabalā uz austrumiem no Čerņahovskas pie Pisas upes. Elektroniskās rūpniecības uzņēmumi. Militārā bāze.


Latvijas Vēstnesis

"Latvijas Vēstnesis" ir Latvijas Republikas oficiālais izdevums. Tas ir periodisks elektroniskais izdevums. Iepriekš tika izdots kā drukātais laikraksts, pirmais tā laidiens iznāca 1993. gada 25. februārī.

Oficiālā izdevuma un tā satura tiesiskie aspekti noteikti Oficiālo publikāciju un tiesiskās informācijas likumā. Tā izdošana ir saistīta ar Latvijas Republikas Satversmes 90. panta īstenošanu.

Oficiālais izdevums iznāk darba dienās un nepieciešamības gadījumā arī brīvdienās.


Cilvēka bērns (filma)

"Cilvēka bērns" () ir 1991. gada latviešu kino melodrāma. Tā ir latgaliešu valodā un tās režisors un scenārija autors ir Jānis Streičs. Filma ir balstīta uz Jāņa Klīdzēja romāna ar tādu pašu nosaukumu motīviem. Tā ir ieguvusi kinofestivāla "Lielais Kristaps" balvu kategorijā labākā filma. Filmas uzņemšana norisinājās Rēzeknes apkaimē.


Autoceļš P19

|} |} P19 autoceļš Ape (Vidzemes šoseja)—Igaunijas robeža ir reģionālais Latvijas autoceļš, kas savieno autoceļu A2 caur Api ar Igaunijas robežu. Autoceļa kopgarums ir 4,9 km un tas visā garumā klāts ar asfaltbetona segumu. Izveidots apvienojot kādreizējo vietējās nozīmes ceļu V377 ar P39 posmu no Apes centra līdz robežai. Autoceļš šķērso Smiltenes novadu.


Arturs Auverss

Georgs Frīdrihs Jūliuss Arturs fon Auverss (, dzimis , miris ) bija vācu astronoms. Nodarbojies ar astrometriju. Veicis precīzus zvaigžņu pozīciju mērījumus.


Gvardejskas rajons

Gvardejskas rajons () ir Krievijas Kaļiņingradas apgabala administratīvais rajons. Rajons robežojas ar Kaļiņingradas apgabala Poļeskas, Čerņahovskas, Pravdinskas, Bagrationovskas un Gurjevskas rajoniem.


Autoceļš P20

|} |} P20 autoceļš Valmiera—Cēsis—Drabeši ir reģionālais Latvijas autoceļš, kas savieno Valmieru, pa apvedceļu apejot Cēsis, ar autoceļu A2 pie Amatas novada domes. Autoceļa kopgarums ir 39,7 km un tas visā garumā klāts ar asfaltbetona segumu. Autoceļš šķērso Valmieras un Cēsu novadus.


Trimda

Trimda ir jau no senajiem laikiem pazīstams soda veids, kas paredz aizliegumu apmeklēt vai apmesties uz dzīvi noteiktā teritorijā. Atšķirībā no izsūtījuma vai nometinājuma trimdā cilvēks var pats izvēlēties savu apmešanās vietu.

Nereti ar trimdu saprot arī labprātīgu teritorijas pamešanu (emigrācija), lai izvairītos no iespējamām represijām, piemēram, latvieši, kas Otrā pasaules kara laikā pameta Latviju pirms Padomju Savienības ienākšanas Latvijas teritorijā, vai atteicās atgriezties atrodoties ārpus Latvijas teritorijas, tiek saukti par trimdiniekiem, trimdas latviešiem.


Spēlmaņu nakts 2010/2011

Teātra balvas Spēlmaņu nakts 2010/2011 svinīgā noslēguma ceremonija norisinājās Mihaila Čehova Rīgas Krievu teātrī. To veidoja režisors Elmārs Seņkovs, dramaturgs Jānis Balodis, scenogrāfs Reinis Dzudzilo, horeogrāfe Elīna Lutce un mūzikas režisors — Jānis Holšteins Upmanis (Goran Gora), bet ceremoniju vadīja Jakovs Rafaļsons un Varis Klausītājs. 2010./2011. gada teātra sezonas jauniestudējumu skates balvas tika pasniegtas 17 nominācijās. Tika pasniegta arī žūrijas specbalva, "Ģimenes aptiekas" balva "Sudraba piesta" un skatītāju simpātijas balvas no "Spēlmaņu nakts" ģenerālsponsora "Nordea banka". Otro gadu pēc kārtas slepenais labvēlis pasniedza balvu "Gada jūsma". Balva par mūža ieguldījumu Teātra mākslā 2011. gadā tika pasniegta diviem māksliniekiem.


Autoceļš P21

|} |} P21 autoceļš Rūjiena—Mazsalaca ir reģionālais Latvijas autoceļš, kas savieno Rūjienu ar Mazsalacu. Autoceļa kopgarums ir 21,4 km un tas pilnībā klāts ar asfaltbetona segumu. Autoceļš šķērso Valmieras novadu.


Edgars Andersons

Edgars Andersons (dzimis Tukumā, miris Sanhosē, Kalifornijas štatā, ASV) bija latviešu vēsturnieks.


Ignāts Konovalovs

Ignāts Konovalovs (; dzimis Panevēžā) ir profesionāls Lietuvas šosejas riteņbraucējs, kurš pārstāv UCI ProTeam komandu .

Konovalovs ierindojās trešajā vietā Eiropas U19 treka riteņbraukšanas čempionātā komandu iedzīšanā 2003. gadā, trešajā vietā 2007. gada Eiropas čempionātā komandu iedzīšanā un otrajā vietā 2008. gada Eiropas U23 čempionātā šosejas riteņbraukšanā grupas braucienā. 2009. gadā Konovalovs uzvarēja pēdējā individuālajā braucienā 2009. gada Giro d'Italia. Lietuvas čempionātā individuālajā braucienā viņš uzvarējis septiņas reizes (2006, 2008, 2009, 2010, 2013, 2016, 2017), bet grupas braucienā vienreiz (2017).

2012. gada sezonas beigās Konovalovs pameta komandu un pievienojās .

2015. gadā viņš uzvarēja Francijas daudzdienu sacensībās Quatre Jours de Dunkerque.


Autoceļš P22

|} |} P22 autoceļš Valka—Rūjiena ir reģionālais Latvijas autoceļš, kas savieno Valku ar Rūjienu. Autoceļa kopgarums ir 51,2 km un tas klāts ar asfaltbetona segumu. Autoceļš šķērso Valkas un Valmieras novadus.


Autoceļš P23

|} |} P23 autoceļš Valka—Vireši ir reģionālais Latvijas autoceļš, kas savieno Valku ar autoceļu A2 pie Virešiem. Autoceļa kopgarums ir 48,1 km un tas klāts ar asfaltbetona segumu no Valkas līdz Gaujai (14 km), nelielā posmā Stepos (2 km) un no Gaujienas līdz A2 (8 km), bet pārējā daļā ar grants segumu. Autoceļš šķērso Valkas un Smiltenes novadus.


Autoceļš P24

|} |} P24 autoceļš Smiltene—Valka ir reģionālais Latvijas autoceļš, kas savieno Smilteni ar Valku. Autoceļa kopgarums ir 44,3 km un tas visā garumā klāts ar asfaltbetona segumu. Autoceļš šķērso Valkas un Smiltenes novadus.


Amer Sports

Amer Sports Oyj (agrāk Amer-yhtymä) ir Somijas sporta aprīkojuma ražotājs. Galvenais birojs atrodas Helsinkos. Dibināts 1950. gadā; sākotnēji bijis rūpniecisks konglomerāts, kas darbojās dažādās sfērās. Uzņēmumam pieder zīmoli Wilson, Atomic, Suunto, Precor, Salomon, Louisville Slugger.

Kopš 2019. gada 4. septembra Amer Sports īpašnieks ir konsorcijs Mascot Bidco Oy, kurā apvienojies Ķīnas sporta preču ražotājs Anta Sports un investīciju uzņēmums FountainVest Partners.


Aidis Kropis

Aidis Kropis (; dzimis Utenā) ir bijušais Lietuvas šosejas riteņbraucējs. Trīs sezonas pārstāvējis UCI ProTeam komandu .

2015. gadā uzvarējis Lietuvas čempionātā grupas braucienā.


101. kilometrs

101. kilometrs bija neoficiāls nosaukums tiesību ierobežojumam, kas pastāvēja Padomju Savienībā pret atsevišķām iepriekš sodīto un no padomju viedokļa sabiedrībai nevēlamo personu kategorijām.

Ierobežojums paredzēja aizliegumu apmesties tuvāk par 100 kilometriem no divām lielākajām Padomju Savienības pilsētām — Maskavas un Ļeņingradas, padomju republiku galvaspilsētām, piemēram, Kijivas, Minskas, Rīgas u.c., kā arī "slēgtajām" pilsētām, kur atradās armijas garnizoni, stratēģiski svarīgi objekti, piemēram, Sevastopoles, Dņepropetrovskas.

Sākotnēji šis tiesību ierobežojums tika piemērots pret politisko represijās cietušo ģimenes locekļiem. Vēlāk to piemēroja arī pret nestrādājošajiem (t.s. liekēžiem), disidentiem, recidīvistiem un personām, kuras bija notiesātas par sevišķi smagiem noziedzīgajiem nodarījumiem.

Lielākoties dokumentos tika izdarīta īpaša atzīme par apmešanās ierobežojumu pēc soda izciešanas, kas neļāva iegūt pierakstu teritorijās, uz kurām attiecās šis ierobežojums.

Ierobežojuma mērķis bija izslēgt no sabiedrības padomju iekārtai nevēlamos elementus. Šī ierobežojuma rezultātā Padomju Savienībā radās apdzīvotās vietas 101 kilometra attālumā no attiecīgajām pilsētām, kur apmetās dzīvot cilvēki ar šo ierobežojumu.


GOES 14

GOES 14 jeb GOES-O ir ASV meteoroloģiskais pavadonis, NOAA Geostationary Operational Environmental Satellite pavadoņu sistēmas sastāvdaļa. Tas orbītā tika palaists 2009. gada jūnijā.

Kosmisko aparātu izgatavoja ASV uzņēmums Boeing uz platformas BSS-601 bāzes. Tas ir otrais pavadonis no trešās paaudzes GOES sistēmas.

GOES-O tika palaists 22:51 UTC no Kanaveralas zemesraga Gaisa spēku stacijas starta laukuma SLC-37B ar nesējraķeti Delta IV Medium+(4,2). Pēc ģeostacionārās orbītas sasniegšanas 7. jūlijā GOES-O tika pārdēvēts par GOES 14. Sākotnēji tas tika izvietots pozīcijā 90 grādi rietumu garuma. Sešus mēnešus tam tika veiktas pārbaudes. Pēc tam tas tika pārvietots uz punktu 105° rietumu garuma un atradās rezervē.

2012. gada 24. augustā GOES 14 tika pārslēgts darba režīmā, lai novērotu viesuļvētru Aizeks. Tā kā septembrī GOES 13 piedzīvoja tehniskas problēmas, tika nolemts to aizvietot ar GOES 14. 1. oktobrī tika sākta GOES 14 pārvietošana uz pozīciju 75° rietumu garuma. Pēc tam, kad 18. oktobrī GOES 13 atsāka normālu darbību, GOES 14 tika atgriezts atpakaļ rezervē.

2013. gada februārī GOES 14 tika pārvietots uz punktu 105° rietumu garuma rezervē. Kad 2013. gada 22. maijā GOES 13 atkal sabojājās, 23. maijā GOES 14 tika aktivizēts, tam paliekot savā pozīcijā. Kad pēc 3 nedēļām GOES 13 tika atgriezts darbā, GOES 14 atgriezās rezerves režīmā.

2020. gada februārī GOES 14 aparatūra tika izslēgta, un tas novietots glabāšanas režīmā.


Gvardejska

Gvardejska (, līdz 1946. gadam - Tapiava ()) ir pilsēta un rajona centrs Kaļiņingradas apgabalā uz austrumiem no Kaļiņingradas, vietā, kur no Pregoļas upes atdalās Deimas upe. Pilsētā labi saglabājusies viduslaiku Tapiavas pils, kura gan nav pieejama apmeklētājiem, jo tajā ierīkots cietums.

Līdz 1945. gadam Gvardejskas (Tapiavas) vēsture ir Austrumprūsijas (Vācijas) vēstures sastāvdaļa. Pirmoreiz rakstos minēta 1255. gadā kā prūšu apmetne. No 1280. līdz 1301. gadam - komturijas centrs. 1383. gada 21. oktobrī Tapiavā kristījās Vītauts Dižais. No 1469. līdz 1722. gadam Tapiavas pilī glabājās Vācu ordeņa arhīvs. 1568. gadā Tapiavas pilī mira Prūsijas hercogistes dibinātājs Albrehts Hohencollerns (Albrecht von Preußen, 1490-1568). 1722. gadā Tapiavai piešķīra pilsētas tiesības. Atšķirībā no vairuma Austrumprūsijas pilsētu, Tapiava relatīvi maz cieta Otrā pasaules kara laikā. Pēc Austrumprūsijas piešķiršanas PSRS, 1946. gadā Tapiava tika pārdēvēta par Gvardejsku.

Tapiava ir vācu mākslinieka Lovisa Korinta (Lovis Corinth, 1858-1925) dzimtā pilsēta.


Krasnoznamenskas rajons

Krasnoznamenskas rajons () ir Krievijas Federācijas Kaļiņingradas apgabala administratīvais rajons. Rajons robežojas ar Kaļiņingradas apgabala Ņesterovas, Gusevas un Ņemanas rajoniem, kā arī Lietuvu.


2012. gada Japānas Grand Prix

No pirmās starta rindas startēja abi Red Bull piloti, esošais pasaules čempions Sebastiāns Fetels un viņa komandas biedrs Marks Vebers.

Uzvaru izcīnīja Sebastiāns Fetels, kurš bija sacīkšu vadībā no pirmā līdz pēdējam aplim, turklāt uzstādīja arī ātrāko apļa laiku. Otro vietu izcīnīja Ferrari pilots Felipe Masa, kurš bija startējis no 10. vietas. F. Masam tas bija pirmais pjedestāla finišs kopš . gada . Trešo vietu izcīnīja Sauber japāņu braucējs Kamui Kobajaši, kuram tas bija pirmais karjeras pjedestāla finišs.


Tradīcija

Tradīcija ( — 'nodošana tālāk'), arī paraža, ir noteiktā cilvēku kopienā izveidojies uzskatu, ieradumu un darbību kopums, kas tiek nodots tālāk no paaudzes paaudzē. Tradīcijas ir kultūras nemateriālā mantojuma elements. Mainoties sabiedrībām, laika gaitā mainās arī tradīcijas. Vēlmi atgriezties pie tradicionālajām vērtībām sauc par tradicionālismu.


Urbāns II

Pāvests Urbāns II (, dzimis ap 1042. gadu, miris ), īstajā vārdā Odons no Lažerī (), bija Romas pāvests no līdz savai nāves dienai. Viņa priekštecis bija Viktors III, bet pēctecis — Pashālijs II. Urbāns II bija trešais franču pāvests. 1096. gadā Urbāns II rīkoja karagājienu uz Jeruzalemi, tādā veidā uzsākot Pirmo Krusta karu.


Urbāns

Urbāns I — Romas pāvests no 222. līdz 230. gadam; Urbāns II — Romas pāvests no 1088. līdz 1099. gadam; Urbāns III — Romas pāvests no 1185. līdz 1187. gadam; Urbāns IV — Romas pāvests no 1261. līdz 1264. gadam; Urbāns V — Romas pāvests no 1362. līdz 1370. gadam; Urbāns VI — Romas pāvests no 1378. līdz 1389. gadam; Urbāns VII — Romas pāvests 1590. gadā; Urbāns VIII — Romas pāvests no 1623. līdz 1644. gadam;

Staņislavs Urbāns (1906–1958), latviešu nacionālās pretošanās kustības dalībnieks.


Soprano ģimene

"Soprano ģimene" () ir ASV noziedzības drāmas televīzijas seriāls, kura autors ir Deivids Čeiss. Stāsts risinās par Ņūdžersijas štatā dzīvojošo itāļu izcelsmes amerikāņu mafijas bosu Toniju Soprāno (Džeimss Gandolfīni), attēlojot grūtības, ar kurām viņš saskaras, mēģinot līdzsvarot savu ģimenes dzīvi ar noziedzīgas organizācijas vadītāja lomu. Tās tiek izpētītas viņa terapijas sesiju laikā kopā ar psihiatri Dženiferu Melfi (Loreina Brako), kas norisinās visu sēriju laikā. Seriālā piedalās Tonija ģimenes locekļi, mafijas kolēģi un sāncenši ievērojamās lomās — it īpaši viņa sieva Karmela (Edija Falko) un attālais brālēns Kristofers Moltisanti (Maikls Imperioli).

Seriāls pārraidīts HBO televīzijas kanālā no līdz , tāpat "Soprano ģimene" pārraidīta arī Latvijā. Vairākos vērtējumos seriāls nosaukts par visu laiku labāko televīzijas seriālu. Tāpat tas ieguvis vairākas balvas, tai skaitā 21 Emmy un 5 Grammy balvas. Seriālam kopumā ir 86 sērijas (sešas sezonas).


Autoceļš P25

P25 autoceļš Smiltene—Strenči ir reģionālais Latvijas autoceļš, kas savieno Smilteni ar autoceļu A3 Strenčos. Autoceļa kopgarums ir 29,5 km un tas visā garumā klāts ar asfaltbetona segumu. Autoceļš šķērso Valmieras un Smiltenes novadus.


2012. gada Singapūras Grand Prix

No pole position startēja Luiss Hamiltons (McLaren), bet sacīkšu gaitā viņš izstājās ātrumkārbas problēmu dēļ. Par uzvarētāju kļuva no trešās starta vietas startējušais Sebastiāns Fetels (Red Bull), kurš pēc šīs sacīkstes samazināja trešajā vietā finišējušā čempionāta līdera Fernando Alonso (Ferrari) pārsvaru kopvērtējumā.


GOES 15

GOES 15 (sakotnēji GOES-P) ir ASV meteoroloģiskais pavadonis, NOAA Geostationary Operational Environmental Satellite pavadoņu sistēmas sastāvdaļa. Tas orbītā tika palaists 2010. gada martā.

Kosmisko aparātu izgatavoja ASV uzņēmums Boeing uz platformas BSS-601 bāzes. Tas bija trešās paaudzes GOES sistēmas trešais pavadonis.

GOES-P tika palaists 23:57 UTC no Kanaveralas zemesraga Gaisa spēku stacijas starta laukuma SLC-37B ar nesējraķeti Delta IV Medium+(4,2). Pēc ģeostacionārās orbītas sasniegšanas 16. martā GOES-P tika pārdēvēts par GOES 15. Sākotnēji tas tika izvietots pozīcijā 90 grādi rietumu garuma. Aptuveni 150 dienas tam tika veiktas pārbaudes. Pēc tam tas atradās rezervē.

2011. gada 6. decembrī tas sāka darbu, aizvietojot pavadoni GOES 11 GOES WEST pozīcijā, kur tas novēroja ASV austrumu pusi. 14. decembrī tas sasniedza punktu 135,0° rietumu garuma.

2012. gada septembrī GOES 13, kas nosedza ASV austrumu daļu, sāka pārraidīt attēlus ar lielu trokšņu daudzumu, tādēļ tā darbs tika pārtraukts. GOES 15 tika pārkonfigurēts, lai vismaz īslaicīgi varētu novērot austrumu daļu.

2018. gada beigās NOAA sāka gatavoties GOES-West pozīcijā GOES 15 aizvietošanai ar GOES 17. 29. oktobrī GOES 15 sāka pārvietošanas manevru uz austrumiem līdz punktam 128° R. 7. novembrī tas sasniedza plānoto pozīciju. GOES 15 un GOES 17 darbojās tandēmā līdz 2020. gada sākumam, lai varētu novērtēt GOES-17 darbību. 2020. gada 2. martā tika pārtraukta GOES 15 instrumentu darbība, un pavadoni pārvietoja uz glabāšanas orbītu ar plānu to aktivizēt 2020. gada augustā.


Benče

Benče () ir pilsēta Vjetnamas dienvidos, Benčes provinces administratīvais centrs. Tā atrodas 85 km uz dienvidaustrumiem no Hošiminas, uz salas Mekongas deltā. 2009. gadā Benčē dzīvoja aptuveni 63,9 tūkstoši iedzīvotāju. 2007. gadā tika atklāts vanšu tilts, kas savieno Benči ar citām pilsētām Vjetnamā. Līdz tam pilsētu ar pārējām Vjetnamas pilsētām savienoja tikai ūdens transports.


Georgijs Maļenkovs

Georgijs Maļenkovs (; dzimis , miris ) bija padomju politiķis, PSRS komunistiskās partijas līderis. Pēc Josifa Staļina nāves viņš kļuva par PSRS Ministru padomes priekšsēdētāju, tādējādi dažus mēnešus bija faktiskais PSRS valsts vadītājs (līdz Ņikitas Hruščova kļūšanai par PSKP CK ģenerālsekretāru).

1920. gadā iestājies komunistiskajā partijā, no 1941. līdz 1946. gadam bija PSKP CK politbiroja kandidātloceklis. 1946. gada 13. maijā izveidoja Maļenkova vadītu komiteju, kuras uzdevums bija radīt ballistiskās raķetes. 1950. gadā bruņojumā pieņēma pirmās R-1 raķetes. Notika 600 un 3000 kilometru darbības raķešu izstrāde.

Pēc Staļina nāves 1953. gada 5. martā Padomju Savienībā izveidojās kolektīvās vadības modelis, kurā Politbiroja veterānu ietekme bija nestabilā līdzsvarā. Sākotnēji ar Berijas atbalstu par vadoni izvirzījās Georgijs Maļenkovs, kas kļuva par PSRS Ministru padomes priekšsēdētāju, ko tajā brīdī uzskatīja par ietekmīgāko amatu valstī. 1953. gada jūnija beigās Hruščovs panāca pārējo Prezidija locekļu atbalstu Berijas arestam un nošaušanai 23. decembrī.

PSRS Ministru padomi Maļenkovs vadīja līdz 1955. gada martam, kad Hruščevs viņu atcēla no amata.


In Utero

In Utero ir amerikāņu grandža grupas Nirvana trešais un pēdējais studijas albums. Tas tika izdots sadarbībā ar ierakstu kompāniju DGC Records.

Tas guva labus komerciālus panākumus un labas kritiķu atsauksmes. Tas tika sertificēts ar pieckāršo platīna disku pēc RIAA sistēmas, ASV tas ir ticis pārdots 3,58 miljonos kopiju.


Mančestras pilsētas stadions

Mančestras pilsētas stadions (), pazīstams arī kā Etihad Stadium, ir futbola stadions Mančestrā, Anglijā, Apvienotajā Karalistē. Stadions tika atklāts kā vieglatlētikas stadions, taču — futbola stadions. Te savas mājas spēles aizvada Anglijas Premjerlīgas klubs Manchester City F.C.. Stadionā ir 55 097 vietas, kas to padara par 12. lielāko futbola stadionu Apvienotajā Karalistē un 5. lielāko Premjerlīgā. Mančestras pilsētas stadionā ir notikuši vairāki starptautiska mēroga notikumi, tai skaitā 2002. gada Nāciju Sadraudzības spēles, 2005. gada Eiropas čempionāta futbolā sievietēm spēles, boksa cīņas, mūzikas koncerti. UEFA vērtējumā šis ir ceturtās kategorijas stadions. Mančestras pilsētas stadiona laukums ir 105×68 m liels.


Doktors No

Doktors No () ir 1962. gada britu spiegu filma, kuras režisors ir Terenss Jangs. Šī ir pirmā filma par Džeimsu Bondu, viņu attēlo Šons Konerijs. Filmas sižets ir balstīts uz Iana Fleminga 1958. gada romānu ar tādu pašu nosaukumu. Filmā Bonds tiek nosūtīts uz Jamaiku, lai izmeklētu britu specdienesta aģenta nāvi.

Galvenās lomas tajā atveido Šons Konerijs, Džozefs Vaismens, Urzula Andresa, Džeks Lords un Džons Kicmillers. Oficiālais filmas budžets bija viens miljons ASV dolāru, taču ienākumi sasniedza 59 miljonus.


Rodžers Mūrs

Sers Rodžers Džordžs Mūrs (; dzimis , miris ) bija angļu aktieris. Vislabāk pazīstams kā britu slepenā aģenta Džeimsa Bonda lomas attēlotājs septiņās filmās oficiālajā filmu sērijā no 1973. līdz 1985. gadam, kā arī ar lomu seriālā The Saint laikā no 1962. līdz 1969. gadam. Kino debitējis ar lomu 1945. gada filmā Perfect Strangers.

2003. gadā karaliene Elizabete II iecēla Mūru bruņinieku kārtā, apbalvojot ar Britu impērijas Goda bruņinieka titulu (KBE). Aktiera karjeras laikā saņēmis vairākus apbalvojumus. 2007. gadā saņēmis zvaigzni Holivudas Slavas alejā. 2008. gadā saņēmis Francijas Mākslas un literatūras ordeni (L'Ordre des Arts et des Lettres).

Miris 2017. gadā 89 gadu vecumā no vēža.


Bīdmērs

Bīdmērs ir mērinstruments detaļu ārējo un iekšējo lineāro izmēru mērīšanai. Bīdmēru veido pamatskala un palīgskala. Atslēdznieku universālajam bīdmēram ir atsevišķi mērtaustu pāri ārējo izmēru un atsevišķi — iekšējo izmēru mērīšanai, kā arī bīdlineāls dziļuma mērīšanai. Bīdmēru plaši lieto mašīnbūvē, metālapstrādē, aparātbūvē, kokapstrādē u.c.


2012. gada Itālijas Grand Prix

No pirmās rindas startēja abi McLaren piloti, Luiss Hamiltons un Džensons Batons, kas bija 62. reize, kad abi McLaren komandas piloti startējuši no pirmās starta rindas, līdz ar to McLaren pārspēja iepriekš Williams komandas uzstādīto rekordu. Luiss Hamiltons arī guva uzvaru šajās sacīkstēs, Serhio Peress (Sauber) ieņēma otro vietu, Fernando Alonso (Ferrari) bija trešais.

Sacīkstēs nepiedalījās Lotus braucējs Romēns Grožāns, kurš bija saņēmis aizliegumu piedalīties vienās nākamajās sacensībās pēc sadursmes izraisīšanas iepriekšējā, Beļģijas Grand Prix. Viņa vietā startēja komandas testpilots Žeroms d'Ambrosio.

Ma Kinhua kļuva par pirmo ķīniešu autosportistu, kas piedalījies F1 Grand Prix treniņbraucienos, pirmajos brīvajos treniņbraucienos aizstājot Narainu Kartikejanu (HRT).


Kloga-Aedlinna

Kloga-Aedlinna () ir dzelzceļa pieturas punkts Igaunijā, Harju apriņķa Keilas pagastā, dzelzceļa iecirknī Keila—Paldiski un tas atrodas 9,4 km attālumā no Paldiskiem, 11,4 km attālumā no Keilas un 38,2 km attālumā no Baltijas stacijas Tallinā. Kloga-Aedlinnā pietur piepilsētas elektrovilcienu maršruta Tallina—Paldiski—Tallina elektrovilcieni.

Dzelzceļa posms Kloga-Paldiski elektrificēts 1961. gadā. Pieturas punkts Kloga-Aedlinna izbūvēts gadu vēlāk - 1962. gadā.

2010. gadā projekta "Reisiplatvormide viimine eurokõrgusele" ietvaros ar Eiropas Savienības Struktūrfondu līdzfinansējumu Kloga-Aedlinna pieturas punktā tika izbūvēta jauna pasažieru malas platforma (augstums - 550 mm, garums - 150 m).


Krasnoznamenska

Krasnoznamenska (, līdz 1938. gadam Lazdēnene (), no 1938. līdz 1946. gadam — Hāzelberga (, ), pilsētas lietuviskais nosaukums — Lazdīni ()) ir pilsēta un rajona centrs Kaļiņingradas apgabala ziemeļaustrumos pie Šešupes.

Līdz 1945. gadam Krasnoznamenskas (Lazdēnenes) vēsture ir Austrumprūsijas (Vācijas) vēstures sastāvdaļa. Pilsētas nosaukums radies no lazdas nosaukuma, tā attēlota arī pilsētas ģerbonī. Pirmoreiz rakstos minēta 1576. gadā kā Lazdīnu ciems. Pilsēta vēsturiski bijusi ievērojams Mazās Lietuvas lietuviešu kultūras centrs. Nacisma režīma laikā pilsētas nosaukums tika vāciskots uz Hāzelbergu (no — 'Lazdukalns'). Pēc Austrumprūsijas piešķiršanas PSRS Hāzelberga 1946. gadā tika pārdēvēta par Krasnoznamensku.


Ņemanas rajons

Ņemanas rajons () ir Krievijas Federācijas Kaļiņingradas apgabala administratīvais rajons. Rajons robežojas ar Kaļiņingradas apgabala Krasnoznamenskas, Gusevas, Čerņahovskas un Slavskas rajoniem, Sovetskas pilsētu, kā arī Lietuvu.


2012. gada Beļģijas Grand Prix

Mirkli pirms starta sāka kūpēt Kobajaši formulas bremzes, un Pastors Maldonado (Williams) izdarīja pāragru startu. Pirms pirmā līkuma Romēns Grožāns (Lotus) aizķēra Luisa Hamiltona formulu, tādējādi izraisot masveida avāriju, kuras rezultātā izstājās čempionāta līderis Alonso, Grožāns, Hamiltons, un Peress.

Sacīkstēs uzvarēja Džensons Batons, otrais finišēja Sebastiāns Fetels (Red Bull-Renault), trešais palika Kimi Reikenens (Lotus-Renault). Vadību čempionāta kopvērtējumā saglabāja Fernando Alonso.

Pēc sacīkstēm Romēnam Grožānam par sadursmes izraisīšanu tika piespriests 40 000 eiro sods un aizliegums piedalīties nākamajā, .

Pastors Maldonado saņēma divus 5 starta vietu sodus, kas tika piemēroti nākamajā posmā, par pāragru startu un sadursmes izraisīšanu ar Timo Gloku.


Džonatans Voterss

Džonatans Voterss (; dzimis Denverā) ir bijušais ASV profesionālais šosejas riteņbraucējs un šībrīža komandas menedžeris.


Ņemana

Ņemana (, līdz 1946. gadam — Ragnīte ()) ir pilsēta un rajona centrs Kaļiņingradas apgabala ziemeļos, uz austrumiem no Sovetskas, Nemunas upes kreisajā krastā. Upes pretējā krastā ir Lietuvas teritorija.


Pellkila (stacija)

Pellkila () ir dzelzceļa pieturas punkts Igaunijā, Harju apriņķa Keilas pagastā, dzelzceļa iecirknī Keila—Paldiski un tas atrodas 6,9 km attālumā no Paldiskiem, 13,9 km attālumā no Keilas un 40,7 km attālumā no Baltijas stacijas Tallinā. Pellkilā pietur piepilsētas elektrovilcienu maršruta Tallina—Paldiski—Tallina elektrovilcieni.

Pieturas punkts Pellkilā izbūvēts 1925. gadā. Pēc dzelzceļa posma Kloga-Paldiski elektrifikācijas 1961. gadā, pieturas punktā izbūvēta augstā pasažieru platforma un piepilsētas elektrovilcienu satiksmei tas no jauna atklāts 1962. gadā.

2010. gadā projekta "Reisiplatvormide viimine eurokõrgusele" ietvaros ar Eiropas Savienības Struktūrfondu līdzfinansējumu Pellkilas pieturas punktā tika izbūvēta jauna pasažieru malas platforma (augstums — 550 mm, garums — 30 m. Pasažieru iekāpšana un izkāpšana pieturas punktā tiek veikta no vilciena sastāva pirmā vagona.


Bobijs Sendss

Roberts Džeralds Sendss (, ; dzimis , miris ) bija Īru Republikāņu armijas kaujinieks, ieslodzītais un īslaicīgs Lielbritānijas parlamenta deputāts. Viņš bija 1981. gada badastreika dalībnieks Meizas cietumā, tā laikā gāja bojā.

1972. gadā iestājies Īru Republikāņu armijā (ĪRA). 1977. gadā otro reizi nonāca cietumā un par līdzdalību apšaudē tika notiesāts ar 14 gadu cietumsodu. 1981. gadā viņš piedalījās badastreikā Meizas cietumā, kurā īru kaujinieki protestēja pret ieslodzījuma apstākļiem. Badastreikā gāja bojā 10 ieslodzītie, arī B. Sendss, kas mira , 66 dienas pēc badošanās sākuma. Šai laikā viņu ievēlēja Lielbritānijas parlamentā un viņš uz nepilnu mēnesi kļuva par jaunāko parlamenta deputātu.

Par B. Sendsa dzīvi un badastreiku stāsta 2008. gada filma "Bads", kuras režisors un viens no scenārija autoriem ir Stīvs Makkvīns.


Sendss

Bobijs Sendss (Bobby Sands; 1954—1981) — Īru Republikāņu armijas kaujinieks, ieslodzītais un īslaicīgs Lielbritānijas parlamenta deputāts; Čārlzs Sendss (Charles Sands; 1860—1932) — amerikāņu golferis un tenisists, pirmais olimpiskais čempions golfā; Džūlians Sendss (Julian Sands; 1958—2023) — angļu aktieris.


GSAT-10

GSAT-10 ir Indijas sakaru pavadonis, kas ģeostacionārajā orbītā palaists 2012. gada septembrī. To izgatavojusi Indijas Kosmosa pētījumu organizācija (ISRO).

Kosmiskā aparāta izmēri ir 2,0 m × 1,77 m × 3,1 m. Tā masa ir 3400 kg, kas ir smagākais ISRO izgatavotais pavadonis. Pavadonī uzstādīti 12 Ku joslas, 12 parastās C joslas un 6 paplašinātās C joslas raidītāji, kā arī GPS Aided Geo Augmented Navigation (GAGAN) divi kanāli L1 un L5 diapazonā.

GSAT-10 tika palaists 20:38 UTC ar nesējraķeti Ariane 5ECA (lidojums L565 / VA209) no Gviānas kosmiskais centra. Kopā ar to tika palaists arī Eiropas sakaru pavadonis Astra 2F. Kosmiskais aparāts tika ievadīts ģeostacionārajā pārejas orbītā. Ģeostacionāro orbītu tas sasniedza ar saviem dzinējiem. Pavadonis novietots ģeostacionārajā orbītā punktā 83°, kur tas atrodas kopā ar INSAT-4A un GSAT-12.


Embera Railija

Embera Patrisa Railija (; dzimusi ) ir amerikāņu aktrise un dziedātāja.

Kino debitējusi ar lomu TV filmā St. Sass 2002. gadā. Viņa ir pazīstams ar Mersedesas Džonsas lomu Fox seriālā "Radīti skatuvei" (Glee). Par viņas attēlošanu ir saņēmusi Ekrāna aktieru ģildes balvu kā daļa no aktieru sastāva, tāpat bijusi nominēta Teen Choice Award. Kopā ar citiem aktieriem no "Radīti skatuvei" viņa ieskaņoja seriāla "Simpsoni" 22. sezonas sēriju Elementary School Musical.


Railija

Embera Railija (Amber Riley; 1986) ― amerikāņu aktrise un dziedātāja; Monika Railija (Monique Riley; 1995) ― austrāliešu modele un aktrise.


Luijs de Brojī

Luijs de Brojī (; dzimis , miris ) bija franču fiziķis.

1913. gadā absolvējis Sorbonnu. 1923. gadā kļuva par pirmo, kas izvirza ideju, ka matērijas daļiņām ir viļņu īpašības (tā sauktais "de Brojī vilnis"). Par to 1929. gadā viņš saņēma Nobela prēmiju fizikā. 1933. gadā kļuva par Francijas Zinātņu akadēmijas locekli, 1942. gadā — sekretāru uz mūžu.


Fridrihs Baginskis

Fridrihs Baginskis (dzimis kā Fricis Baginskis; — ) bija latviešu literāts, publicists un tulkotājs. Nodarbojies ar literāro daiļradi, tulkojis operu tekstus, kā arī oratoriju un dziesmu tekstus. Darbojies mūža nogalē kā Latvijas Sarkanā krusta darbinieku krājaizdevu sabiedrības loceklis, Sarkanā Krusta lotereju organizācijas sekretārs.


Laokila (stacija)

Laokila () ir dzelzceļa pieturas punkts Igaunijā, Harju apriņķa Keilas pagastā, dzelzceļa iecirknī Keila—Paldiski un tas atrodas 4,5 km attālumā no Paldiskiem, 16,3 km attālumā no Keilas un 43,1 km attālumā no Baltijas stacijas Tallinā. Laokilā pietur piepilsētas elektrovilcienu maršruta Tallina—Paldiski—Tallina elektrovilcieni.

Pieturas punkts Laokilā izbūvēts 1930. gados. Pēc dzelzceļa posma Kloga—Paldiski elektrifikācijas 1961. gadā pieturas punktā izbūvēta augstā pasažieru platforma un piepilsētas elektrovilcienu satiksmei tas no jauna atklāts 1962. gadā.

Sakarā ar Paldisku pilsētas militarizāciju 1968. gadā Pakri pussalas lielākā daļa tika noteikta par slēgtu militāru zonu. Laokilā tika izveidots militārais kontrolpunkts ar dzeloņstiepļu nožogojumiem un obligātu dokumentu pārbaudi. Tālāk uz Paldiskiem varēja doties tikai tie pasažieri, kam bija attiecīga atļauja.

Līdz ar Igaunijas Republikas valstiskā statusa atjaunošanu un Krievijas karaspēka izvešanu slēgtā militārā zona un Laokilas kontrolpunkts tika likvidēts.

2010. gadā projekta "Reisiplatvormide viimine eurokõrgusele" ietvaros ar Eiropas Savienības Struktūrfondu līdzfinansējumu Laokilas pieturas punktā tika izbūvēta jauna pasažieru malas platforma. Platformas augstums — 550 mm, garums — 30 m. Pasažieru iekāpšana un izkāpšana tiek veikta no vilciena sastāva pirmā vagona.


Ņesterovas rajons

Ņesterovas rajons () ir Kaļiņingradas apgabala administratīvais rajons Krievijas Federācijā. Rajons robežojas ar Kaļiņingradas apgabala Ozjorskas, Gusevas un Krasnoznamenskas rajoniem, kā arī Lietuvu un Poliju.


Abū Raihāns Bīrūnī

Abū Raihāns Bīrūnī (, Abū Raiḥān Bīrūnī, dzimis , miris ) bija Horezmā dzimis persiešu zinātnieks un erudīts. Līdzās Al-Horezmī un Avicennai viņš tiek uzskatīts par vienu no dižākajiem zinātniekiem viduslaiku islāma pasaulē. Viņš ir sarakstījis vairākus darbus dažādas zinātnes nozarēs — fizikā, antropoloģijā, astronomijā, astroloģijā, ķīmijā, vēsturē, ģeogrāfijā, matemātikā, medicīnā, psiholoģijā, filozofijā un teoloģijā.


Ārava

Ārava (, ) ir pilsēta Šveices ziemeļos, Ārgavas kantona administratīvais centrs. 2011. gada decembrī pilsētā dzīvoja aptuveni 20 tūkstoši iedzīvotāju, galvenokārt vācvalodīgie. Pilsēta atrodas Šveices plakankalnē, Āras upes ielejā, netālu no Juras kalniem un uz rietumiem no Cīrihes.


Damāna un Diu

Damāna un Diu (, , ) ir Indijas apvienotā teritorija (administratīvā vienība), kuru veido divas Portugāles bijušās kolonijas Indijā: Damāna un Diu. Teritorijas administratīvais centrs un lielākā pilsēta ir Damāna. Damānas un Diu kopēja platība ir 112 km², no kuras 72 km² ir Damāna, bet atlikušie 40 km² ir Diu. Iedzīvotāju skaits apvienotajā teritorijā ir aptuveni 243 tūkstoši.


Pusvadītāju disks

Pusvadītāju disks jeb cietvielu disks, arī SSD (no ) ir datu uzglabāšanas iekārta, kura izmanto integrālās shēmas pastāvīgā atmiņai. SSD tehnoloģija izmanto elektroniskās saskarnes, kuras ir savietojamas ar tradicionālajiem bloku ievades/izvades (I/O) cietajiem diskiem. SSD neizmanto nekādas kustīgas mehāniskas detaļas. Tas atšķir šos diskus no tradicionālajiem magnētiskajiem diskiem kā cietajiem diskiem (HDD) vai disketēm, kuras ir elektromehāniskas iekārtas, kurās izmanto rotējošus diskus un pārvietojamas lasīšanas un rakstīšanas galviņas. Salīdzinot ar elektromehāniskajiem diskiem, SSD parasti ir mazāk jutīgi pret fiziskiem triecieniem, ir klusi un tiem ir mazāks pieejas laiks un aizture, bet tie ir dārgāki par magnētiskajiem un optiskajiem diskiem.


Paldiski (stacija)

Paldiski () ir dzelzceļa stacija Igaunijā, Harju apriņķa Paldiski pilsētā. Paldiski stacija atrodas 20,8 km attālumā no Keilas, 47,6 km attālumā no Baltijas stacijas Tallinā un ir dzelzceļa iecirkņa Keila—Paldiski, kā arī piepilsētas elektrovilcienu maršruta Tallina—Paldiski—Tallina galapunkts. Līdztekus pasažieru satiksmei Paldiski stacijā tiek veiktas dzelzceļa kravu operācijas, tā ir savienota ar Paldiski ostas dzelzceļa pievedceļiem.


Parīze—Tūra

Parīze—Tūra () ir šosejas riteņbraukšanas viendienas klasiskās sacensības profesionāļiem, kuras notiek oktobra vidū, sākoties Parīzes pievārtē un noslēdzoties katedrāles pilsētā Tūrā. Sacensību distance ir samērā līdzena un virzās caur Ševresas un Luāras ielejām, augstākais punkts ir 200 metrus augsts un atrodas pie Le Gault-du-Perche komūnas. Tā ir zināma kā "sprinteru klasika", jo bieži noslēdzas ar masu sprintu 2,7 km garajā Avenue du Grammont ielā, Tūrā. 2010. gada sacenības bija pēdējās, kuras noslēdzās šajā avēnijā, jo Tūrā tiek būvēta jauna tramvaja līnija un turpmāk sacensības noslēgsies citā vietā.


2012. gada Ungārijas Grand Prix

Luiss Hamiltons startēja no pole position, un arī guva uzvaru. Otro un trešo vietu ieņēma abi Lotus piloti, Kimi Reikenens un Romēns Grožāns.


Astra 2F

Astra 2F ir Luksemburgā bāzēta uzņēmuma SES Astra sakaru pavadonis. Palaists 2012. gada septembrī. Tas nodrošina televīzijas un sakaru pakalpojumus Eiropai un Āfrikai.

Pavadoni izgatavojis uzņēmums Astrium uz platformas Eurostar E3000 bāzes. Apgādāts ar 60 Ku joslas un 3 Ka joslas raidītājiem.

paziņots, ka pabeigta testēšanas un pārbaužu fāze, un pavadonis nodots ekspluatācijā.


Ņesterova

Ņesterova (, līdz 1938. gadam - Štallupēnene (), no 1938. līdz 1946. gadam Ēbenrode ()) ir pilsēta un rajona centrs Kaļiņingradas apgabala dienvidaustrumos, netālu no Lietuvas robežas. Dzelzceļa robežpunkts ar Lietuvu.

Līdz 1945. gadam Ņesterovas (Štallupēnenes) vēsture ir Austrumprūsijas (Vācijas) vēstures sastāvdaļa. Rakstos pirmoreiz minēta 1539. gadā. 1914. gada 17. augustā pie pilsētas notika Štallupēnenes kauja - pirmā pasaules kara kauja Austrumu frontē. Starp pasaules kariem pilsētā dzīvoja ievērojama lietuviešu minoritāte. Nacistu valdīšanas laikā pilsētas nosaukums tika "vāciskots", nosaucot to par Ēbenrodi. Pēc Austrumprūsijas piešķiršanas PSRS, 1946. gadā Ēbenrode tika pārdēvēta kāda kaujās par pilsētu kritušā padomju pulkveža Stepana Ņesterova vārdā.

Ņesterova (Štallupēnene) ir vācu karavīra Fēliksa Šteinera (Felix Steiner, 1896-1966) dzimtā pilsēta.


Autoceļš P32

|} |} P32 autoceļš Augšlīgatne—Skrīveri ir reģionālais Latvijas autoceļš, kas savieno autoceļu A2 Augšlīgatnē ar autoceļu A6 pie Skrīveriem. Autoceļa garums ir 74,7 km un kopš 2013. gada tas ir pilnībā klāts ar asfaltbetona segumu. Autoceļš šķērso Cēsu, Siguldas, Ogres un Aizkraukles novadus.


Sanktpeltene

Sanktpeltene () ir pilsēta Austrijas ziemeļaustrumos, Lejasaustrijas federālās zemes administratīvais centrs. 2012. gada sākumā tajā dzīvoja aptuveni 52 tūkstoši iedzīvotāju. Pēc šī rādītāja tā ir Lejasaustrijas lielākā pilsēta un devītā lielākā valstī. Sanktpeltene atrodas Traizenes upes krastos, kas ir Donavas pieteka, un aptuveni 65 km uz rietumiem no valsts galvaspilsētas Vīnes.

Senās Romas laikos pilsētas nosaukums bija Aelium Cetium.


Sarta

Sarta (, ) ir Francijas departaments, viens no pieciem Luāras reģiona departamentiem. Sartas administratīvais centrs ir Lemāna. Departaments administratīvi tiek iedalīts trijos apgabalos (arrondissements): Lemānas apgabals (Arrondissement du Mans); Laflešas apgabals (Arrondissement de La Flèche); Mameras apgabals (Arrondissement de Mamers).


1990. gada UCI šosejas riteņbraukšanas Pasaules kauss

1990. gada UCI šosejas riteņbraukšanas Pasaules kauss bija otrā UCI Pasaules kausa sezona. Salīdzinot ar iepriekšējo sezonu, tika saglabātas visas sacensības un tika pievienotas sezonas noslēguma individuālais brauciens Lunelā, Francijā. Sacensību kopvērtējumā uzvarēja Itālijas pārstāvis Džanni Bunjo no komandas.


Marks Antonijs

Marks Antonijs (; dzimis 83. gada 14. janvārī p.m.ē., miris 30. gada 1. augustā p.m.ē.) bija romiešu politiķis un ģenerālis.


Ņujorkas fondu birža

Ņujorkas fondu birža (, NYSE) ir fondu birža Amerikas Savienotajās Valstīs, kas visā pasaulē tirgo vērtspapīrus. Biržas īpašnieks ir Intercontinental Exchange grupā. Šī ir pasaulē lielākā fondu birža pēc tirgus kapitalizācijas (2011. gada decembris — 14,242 triljoni ASV dolāru). Birža atrodas Volstrītā, Ņujorkā. Tā tika dibināta . Biržas valdes priekšsēdētājs ir Dankans Nīderauers.


Hamburgers

Hamburgers ir sviestmaize, kas sastāv no ceptas gaļas, kas parasti atrodas starp divām maizes šķēlēm. Tāpat hamburgeru sastāvā var būt salāti, bekons, tomāti, sīpoli, marinēti gurķi, siers, garšvielas, piemēram, sinepes, majonēze, kečups. Hamburgera nosaukums ir cēlies no Vācijas otras lielākās pilsētas Hamburgas nosaukuma. Pirmie hamburgeri tikuši pagatavoti ASV aptuveni 1890. gadā. Mūsdienās hamburgeri ir ātrās ēdināšanas restorānu piedāvājumā, piemēram, McDonald's un Hesburger. Pastāv dažādas hamburgera variācijas (čīzburgers u.c.).


Borisova

Borisova — skrajciems Ludzas novada Pildas pagastā; Borisova — mazciems Balvu novada Šķilbēnu pagastā; Borisova — vidējciems Balvu novada Vecumu pagastā; Baltkrievijas pilsētas Barisavas krieviskais nosaukuma variants; Borislava Borisova — Bulgārijas un Zviedrijas šahiste (dzimusi 1951.).


Frānsiss Skots Ficdžeralds

Frānsiss Skots Ficdžeralds (; dzimis , miris ) bija amerikāņu romānu un īso stāstu rakstnieks. Viņš tiek uzskatīts par vienu no 20. gadsimta izcilākajiem amerikāņu rakstniekiem, tāpat tiek pieskaitīts pie zudušās paaudzes rakstniekiem.

No 1913. līdz 1917. gadam studējis Prinstonas Universitātē, no 1924. līdz 1930. gadam galvenokārt dzīvojis Francijā. 1920. gadu sākumā uzsācis literāro darbību.

Sarakstījis arī vairākus īsos stāstus, tai skaitā "Bendžamina Batona neparastais dzīves stāsts" (The Curious Case of Benjamin Button; 1922), pēc kura motīviem tika uzņemta filma 2008. gadā. Ekranizēti tikuši arī citi Ficdžeralda darbi. Pēc "Lielā Getsbija" sižeta ir tikušas uzņemtas vairākas filmas vairāk nekā 90 gadu garumā, no kurām pēdējā — 2013. gadā. Paša rakstnieka dzīve no 1937. līdz 1940. gadam tikusi attainota filmā Beloved Infidel (1959).


DATRON

DATRON AG ir Vācijas augstu apgriezienu metālapstrādes iekārtu ražotājs, kura piedāvā ātrgaitas CNC frēzēšanas, gravēšanas un dozēšanas iekārtas. Tas Vācijas tirgus līderis priekšējo paneļu un korpusu apstrādē, kā arī tehnoloģiju līderis augstas precizitātes dozēšanas iekārtu ražošanā.


Kārlis Gustavs Jēkabs Jakobi

Kārlis Gustavs Jēkabs Jakobi (, dzimis , miris ) bija vācu matemātiķis. Devis ieguldījumu kompleksās analīzes, lineārās algebras un dinamikas attīstībā.

Dzimis Potsdamā, ebreju ģimenē. 1825. gadā pabeidza filozofijas studijas Berlīnes Universitātē. No 1827. līdz 1842. gadam — profesors Kēnigsbergas Universitātē. Pēc tam dzīvoja Berlīnē, kur miris 46 gadu vecumā.


Ozjorskas rajons

Ozjorskas rajons () ir Krievijas Federācijas Kaļiņingradas apgabala administratīvais rajons. Rajons robežojas ar Kaļiņingradas apgabala Pravdinskas, Čerņahovskas, Gusevas un Ņesterovas rajoniem, kā arī Poliju.


Ozjorska (Kaļiņingradas apgabals)

Ozjorska (, līdz 1938. gadam — Darkēmene (), no 1938. līdz 1946. gadam Angerapa ()) ir pilsēta un rajona centrs Kaļiņingradas apgabala dienvidaustrumos pie Angrapas upes, netālu no Polijas robežas.

Līdz 1945. gadam Ozjorskas (Darkēmenes) vēsture ir Austrumprūsijas (Vācijas) vēstures sastāvdaļa. Rakstos pirmoreiz minēta 1539. gadā. Pilsētas tiesības no 1725. gada. 1880. gadā pie pilsētas tika izbūvēta HES, un Darkēmene kļuva par pirmo pilsētu Austrumprūsijā ar elektrisko ielas apgaismojumu. Nacistu valdīšanas laikā pilsētas nosaukums tika "vāciskots", nosaucot to par Angerapu. Pēc Austrumprūsijas piešķiršanas PSRS 1946. gadā Angerapa tika pārdēvēta par Ozjorsku.

Ozjorska (Darkēmene) ir Vācijas kanclera Gustava Bauera (Gustav Bauer, 1870-1944) dzimtā pilsēta.


Kristīne (Tallina)

Kristīne () ir viena no astoņām Tallinas pilsētas administratīvajām daļām. Kristīnes platība ir 9,4 km² jeb 5,9% Tallinas teritorijas. 2012. gada 1. aprīlī Kristīnes pilsētas daļā dzīvoja 30 062 iedzīvotāji, jeb 7,4% no visiem Tallinas iedzīvotājiem. No tiem igauņi — 68,6%, krievi — 24,9%, ukraiņi — 2,3%, baltkrievi — 1,3%, somi — 0,6%, citas tautības — 2,3%.

Līdz 1920. gadam Tallinas pilsētas administratīvajās robežās atradās Kristīnentāles apkaime. 17. gadsimtā apkaime tika nosaukta par godu Zviedrijas karalienei Kristīnei (1626—1689), kas Kristīnentāles teritorijas bija uzdāvinājusi Tallinas pilsētai.

Kā pilsētas daļa Kristīne pirmoreiz tika izveidota 1993. gadā.

Kristīne ir viena no zaļākajām Tallinas pilsētas daļām. Tās apbūvi lielākoties veido privātmājas ar piemājas zemesgabaliem. Kristīne ir pazīstama ar saviem vēsturiskajiem parkiem: Lēvenrū, Duntenes, Cederhilmas, kā arī Šarlotentāles parkiem.


Phonak (komanda)

Phonak (UCI komandas kods: PHO) bija profesionāla Šveices Swiss riteņbraukšanas komanda, kura pastāvēja laika posmā no 2000. līdz 2006. gadam. Komanda bija viena no 20 komandām, kuras piedalījās pirmajā UCI ProTour sezonā 2005. gadā. Tā uzvarēja vienās no sacensībām, kad Santjago Botero uzvarēja Tour de Romandie un ierindojās otrajā vietā 2005. gada sezonas ProTour kopvērtējumā.

2004. gadā Phonak koncentrējās uz atbalstu Taileram Hamiltonam Tour de France. Viņš krita un izstājās un vēlāk tika diskvalificēts par asins dopinga izmantošanu. Hamiltons nebija pēdējais diskvalificētais komandas sportists, kā rezultātā Phonak beidza komandas sponsorēšanu pēc 2006. gada sezonas.

2004. gadā dopinga lietošanā tika apsūdzēti Hamiltons, Santjago Peress, Oskars Kamencinds, Fabricio Guidi (attaisnots) un Saša Urveiders.

2006. gada 5. augustā komanda atlaida Floidu Lendisu pēc tam, kad apstiprinājās, ka viņa urīna paraugos pēc 2006. gada Tour de France 17. posma bija divreiz konstatētas pozitīvas sintētiskā testosterona analīzes, kā arī testosterona attiecība pret epitestosteronu bija gandrīz trīs reizes augstāka kā WADA noteikumos atļauts. 2007. gada 20. septembrī UCI atņēm viņa izcīnīto Tour de France uzvaru.

2006. gada jūnijā tika parakstīts trīs gadu līgums ar jaunu sponoru, iShares (Barclays Global Investors apakšuzņēmums). No nākamās sezonas komandas nosaukums bija paredzēts iShares. Andi Rihss, Phonak Hearing Systems īpašnieks 2006. gada 15. augustā paziņoja, ka darījums ir atcelts pēc tam, kad komandas līderis Floids Lendiss analīzēs uzrādīja pārmērīgi augstus testosterona rādītājus, un komanda 2006. gada beigās tika likvidēta.


Spēlmaņu nakts 2008/2009

Teātra balvas Spēlmaņu nakts 2008/2009 pasniegšanas ceremonija notika Dailes teātrī. Tika pasniegtas 15 balvas 14 nominācijās, kā arī viena žūrijas īpašā balva un balva par mūža ieguldījumu. Noslēguma pasākuma režisore ir Laura Groza. Vadītāji - Kristīne Zadovska un Gundars Āboliņš.


Festina afēra

Apzīmējumu Festina afēra izmanto, lai atsauktos uz notikumiem, kuri saistīti ar vairākiem dopinga skandāliem, izmeklēšanām un sportistu atzīšanos, kuri norisinājās 1998. gada Tour de France laikā un pēc sacensību noslēguma. Afēra sākās ar liela apjoma dopinga produktu atrašanu Festina komandas automašīnā īsi pirms sacensību sākuma. Izmeklēšanai sekoja atsevišķas lietas atvēršana TVM komandai un sekojoša vairāku citu komandu pārmeklēšana. Izmeklēšana atklāja sistemātisku dopinga lietošanu ar komandu atbalstu un radās aizdomas, ka pastāv dopinga izmantošanas tīkls, kurā iesaistītas daudzas Tour de France komandas. Afērai bija plaša negatīva publicitāte. Policija pārmeklēja viesnīcas un dopinga lietošanā atzinās vairāki bijušie un aktīvie sportisti. Daudzu komandu personāls tika aizturēts vai arestēts, sportisti sacensību laikā veica protesta akcijas. Vairākas komandas atsauca savu dalību no sacensībām.


Ganību ērces

Ganību ērču virsdzimta (Ixodoidea) ir vienīgā ganību ērču (Ixodida) kārtas virsdzimta. Ganību ērču īpatnība ir vairodziņi jeb sklerīti. Ganību ērces nedzīvo slēptuvēs, bet atklātās vietās, tāpēc tām vieglāk pieejams laupījums. Šī iemesla dēļ ganību ērces lielā vairumā iet bojā, bet to savukārt kompensē milzīgā auglība (viena mātīte var izdēt līdz 17 000 olu). Nepieciešamība producēt lielu pēcnācēju skaitu ir par cēloni ganību ērču milzīgajai rijībai, kas savukārt ir par iemeslu tam, ka ērces ilgi paliek uz saimnieka (parasti dažas dienas). Ganību ērču attīstībā ir trīs fāzes: kāpura, nimfas un pieauguša īpatņa. Pie tam katras fāzes laikā tie piesūcas ar asinīm tikai vienu reizi, tātad ganību ērces savas dzīves laikā trīs reizes meklē saimnieku. Tomēr ir gadījumi, kad ganību ērce visu mūžu paliek uz viena saimnieka. Ganību ērces ir dažādu mikroorganismu saimnieki un tāpēc pārnēsā dažādas slimības; tā, piemēram, pavasara-rudens ērču encefalītu pārnes taigas ērces (Ixodes persulcatus).


Spēlmaņu nakts 2007/2008

Teātra balvas Spēlmaņu nakts 2007/2008 noslēguma ceremonija ar tiešraidi LTV1 un LR1 norisinājās Latvijas Nacionālajā teātrī . To veidoja režisors Kaspars Zvīgulis, aktieris Jānis Vimba un scenogrāfs Aigars Ozoliņš.


Brāļi Kaudzītes

Brāļi Kaudzītes (Reinis Kaudzīte (1839–1920) un Matīss Kaudzīte (1848–1926)) bija latviešu rakstnieki un skolotāji. Pirmā latviešu romāna "Mērnieku laiki" autori (1879). Par nozīmīgu ieguldījumu Latvijas literatūrā brāļi Kaudzītes iekļauti Latvijas kultūras kanonā.

Savas dzīves laikā abi brāļi gan kopā, gan atsevišķi devušies daudzos ceļojumos pa Latviju, kā arī apceļojuši Rietumeiropas valstis. Devušies arī uz Tallinu, Sanktpēterburgu un Somiju. Ceļojumu aprakstus publicējuši laikrakstos, tādējādi aizsākot latviešu literatūrā jaunu žanru — ceļojumu aprakstu.

Ilgus gadus brāļi dzīvojuši Vecpiebalgas pagastā Kalna Kaibēnos. Pēc viņu nāves Kalna Kaibēnos 1929. gadā nodibināts Kaudzīšu piemiņas muzejs, kas ir vecākais memoriālais muzejs Latvijā.


Maschinenfabrik Berthold Hermle

Maschinenfabrik Berthold Hermle AG (no "Bertolda Hermles iekārtu ražotne"), saukts par Hermle, ir Vācijas uzņēmums, kas nodarbojas ar universālo frēzēšanas iekārtu un apstrādes centru ražošanu.


Helifeksa

Helifeksa () vai Helifeksas reģionālā pašvaldība (Halifax Regional Municipality) ir pilsēta Kanādā, Jaunskotijas provinces administratīvais centrs. Pēc 2011. gadā veiktās tautas skaitīšanas datiem, Helifeksas reģionālajā pašvaldībā dzīvoja 390 tūkstoši iedzīvotāju, bet pilsētas administratīvajās robežās — 291 tūkstotis. Pēc šiem rādītājiem tā ir 14. lielākā Kanādas pilsēta.

1917. gada 6. decembrī Helifeksas ostā Francijas kravas kuģis "Mont-Blanc", kurš bija piekrauts ar munīciju, sadūrās ar Beļģijas tvaikoni "Imo". Uz "Mont-Blanc" sākās ugunsgrēks, kam sekoja sprādziens, kas iznīcināja Ričmondas priekšpilsētu. Gāja bojā apmēram 2500 cilvēku. Tajā laikā tas bija lielākais cilvēka radītais sprādziens.

2008. gadā Helifeksā tika aizvadīta daļa no Pasaules hokeja čempionāta Augstākās divīzijas spēlēm.


Toms Bonens

Toms Bonens (; , dzimis Molā) ir bijušais Beļģijas šosejas riteņbraucējs, kurš uzvarēja 2005. gada Pasaules čempionāta grupas braucienā. Gandrīz visu savu karjeru viņš pārstāvēja komandu un tika uzskatīts par viendienas sacensību speciālistu ar spēcīgām sprintera dotībām. Viņa personība un ārējais izskats kombinācijā ar viņa panākumiem padarīja viņu par Beļģijas galveno vīriešu sporta elku 2000. gadu vidū, bet viņš divkārt ticis uz laiku diskvalificēts par kokaīna lietošanu.


1638. gads Latvijā

Šajā lapā ir apkopoti 1638. gada notikumi Latvijā, kuras Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Kurzemes ziemeļdaļā atradās Piltenes apgabals, kurš nebija pakļauts Kurzemes hercogistei. Vidzemes vēsturiskā zeme bija Zviedru Vidzemes sastāvā, bet Latgales vēsturiskā zeme Poļu Vidzemes sastāvā.


Hermanis Minkovskis

Hermanis Minkovskis (, dzimis , miris ) bija Lietuvas ebreju izcelsmes vācu matemātiķis. Devis ieguldījumu skaitļu teorijas, matemātiskajā fizikas un relativitātes teorijas attīstībā.

Dzimis Aleksotā (tolaik Kauņas pievārtē, tagad Kauņas pilsētas daļa) ebreju uzņēmēja ģimenē. Vēlākās dzīves laikā pārgājis luterismā. 1885. gadā ieguva doktora grādu Kēnigsbergas Universitātē, kur mācījās pie Ferdinanda fon Lindemaņa. Mācību laikā iepazinās un sadraudzējās ar Dāvidu Hilbertu. Pēc augstskolas beigšanas mācījis universitātēs Bonnā, Getingenē, Kēnigsbergā, kā arī Cīrihē, kur bija viens no Alberta Einšteina pasniedzējiem.


Ģedimins Salmiņš

Ģedimins Salmiņš (dzimis Ainažos, miris Rucavā) bija pedagogs, vēsturnieks, ICCF starptautiskais meistars (1998) šahā, Atzinības krusta kavalieris (2008).


Autoceļš P39

|} |} P39 autoceļš Alūksne—Ape ir reģionālais Latvijas autoceļš, kas savieno Alūksni ar autoceļu A2 un tālāk ar Api. Autoceļa garums ir 28,1 km, tas visā garumā klāts ar asfaltbetona segumu. Ceļš šķērso Alūksnes un Smiltenes novadus.


Autoceļš P40

|} |} P40 autoceļš Alūksne—Zaiceva ir reģionālais Latvijas autoceļš, kas savieno Alūksni ar autoceļu P42 Zaicevā. Autoceļa garums ir 25 km, no kuriem visi ir klāti ar asfalta segumu. Ceļš šķērso Alūksnes novadu.


Rīgas Katoļu ģimnāzija

Rīgas Katoļu ģimnāzija dibināta . Tā ir Latvijas Romas katoļu baznīcas privāta ģimnāzija. skolā mācās 223 skolēni un strādā 40 skolotāji.


Autoceļš P41

|} |} P41 autoceļš Alūksne—Liepna ir reģionālais Latvijas autoceļš, kas savieno Alūksni ar autoceļu P42 Liepnā. Autoceļa garums ir 33 km un tas ir klāts ar asfalta segumu. Ceļš šķērso Alūksnes novadu.


Autoceļš P42

|} |} P42 autoceļš Viļaka—Zaiceva—Krievijas robeža (Pededze) ir reģionālais Latvijas autoceļš, kas savieno autoceļu P35 3 km no Viļakas caur Kupravu un Liepnu ar Latvijas-Krievijas robežas robežkontroles punktu «Pededze». Autoceļa garums ir 47,4 km un tas lielākajā daļā klāts ar grants segumu. Ceļš šķērso Balvu un Alūksnes novadus. 2023. gada 16. oktobrī Pededzes robežkontroles punktu slēdza, novirzot transporta plūsmu uz Terehovas un Grebņevas robežšķērsošanas vietām.


Suunto

Suunto Oy ir Somijas uzņēmums, kas ražo un izplata sporta instrumentus. Galvenais birojs atrodas Helsinkos. Dibināts 1930. gadā. Uzņēmums pieder Somijas sporta aprīkojuma ražotājam Amer Sports un ietilpst tā Ziemas un ārtelpu nodaļā.

Suunto piedāvā magnētiskos kompasus, sporta pulksteņus, tai skaitā ar GPS funkcijām, niršanas datorus un instrumentus, kā arī citus instrumentus sportam un aktīvai atpūtai.


Autoceļš P44

|} |} P44 autoceļš Ilzene—Līzespasts ir reģionālais Latvijas autoceļš, kas savieno autoceļu P34 no Zeltiņiem caur Trapeni ar autoceļu A2 Līzespastā. Autoceļš ir garš un klāts ar grants segumu visā garumā, izņemot garu asfaltētu posmu Trapenē. Ceļš šķērso Smiltenes un Alūksnes novadus.


Leons Krivāns

Leons Krivāns (dzimis , miris ) bija latviešu aktieris. Atzinību ieguva ar komiskajām lomām filmās Kapteiņa Enriko pulkstenis, Dāvana vientuļai sievietei un TV seriālā "Sirdsmīļā Monika".


Izsauksmes vārds

Izsauksmes vārds jeb interjekcija (, cēlies no intericiō — 'iemest starpā') ir vārdšķira, pie kuras pieder vārdi, kuri ir nelokāmi un kuri pauž jūtas, gribu, pievērš uzmanību. Izsauksmes vārdi teikumos nav to locekļi. Tie tikai pastiprina emocionalitāti vai pauž ar skaņām kādas parādības attēlojumu. Rakstībā izsauksmes vārdi teikumā tiek atdalīti ar komatiem. Tie visbiežāk ir teikuma sākumā, bet var atrasties arī citur. Izsauksmes vārdi dalās trīs grupās: vārdos, kas pauž sajūtas, piemēram, "ak", "au", "fui", "urrā" un tā tālāk; vārdos, kas pauž gribu, piemēram, "hallo", "klau", "nū", "skat" un tā tālāk; pie šiem vārdiem pieder arī pieklājības frāzes, piemēram, "labdien!", "sveiks!" vārdos, kas atdarina dabā dzirdamas skaņas, piemēram, "čiv", "kikerigū", "mū", "ņau" un tā tālāk.